hotchpotch/miracl-hf-unified huggingface dataset:
สไตล์ (เพลงเทย์เลอร์ สวิฟต์)
"สไตล์" () เป็นเพลงของนักร้อง นักแต่งเพลงชาวอเมริกัน เทย์เลอร์ สวิฟต์ เป็นเพลงลำดับที่สามจากสตูดิโออัลบั้มที่ห้า "1989" (2014) "สไตล์" เป็นเพลงป็อปร็อก เขียนโดยสวิฟต์ แมกซ์ มาร์ติน เชลล์แบ็ก และอาลี พายามี เพลงออกเผยแพร่สูวิทยุโดยสังกัดรีพับลิกเรเคิดส์ พร้อมกับสังกัดหุ้นส่วนของสวิฟต์ บิกแมชีนเรเคิดส์ เมื่อวันที่ 9 กุมภาพันธ์ ค.ศ. 2015 เป็นซิงเกิลที่สามต่อจากเพลง "แบลงก์สเปซ"
"สไตล์" ได้รับคำวิจารณ์ด้านบวกจากนักวิจารณ์เพลง โดยยกย่องการผลิตเพลงแบบยุค 80 และโทนที่น่าตื่นเต้น "สไตล์" ขึ้นถึงอันดับหกบนชาร์ตบิลบอร์ดฮอต 100 เป็นซิงเกิลที่ขึ้นสิบอันดับแรกเป็นเพลงที่สามจากอัลบั้ม "1989" ในประเทศ และในชาร์ตในประเทศต่าง ๆ เช่น ออสเตรเลีย แคนาดา และแอฟริกาใต้ และขึ้น 40 อันดับแรกในสหราชอาณาจักร ออสเตรีย สาธารณรัฐเช็ก ฮังการี ไอร์แลนด์ นิวซีแลนด์ และเนเธอร์แลนด์
เจนัส
เจนัส () หรือ ยานุส () เป็นเทพเจ้าในเทพปกรณัมโรมันและตำนานเจนัส เทพเจนัสมีบทบาทในฐานะเทพเจ้าแห่งการเริ่มต้นและการเปลี่ยนแปลง ภาพลักษณ์ของเทพเจนัสมักปรากฎในลักษณะเทพสองใบหน้า หน้าหนึ่งมองไปยังอนาคต และอีกหน้าหนึ่งมองไปยังอดีตที่ผ่านมา ดังนั้นเดือนแรกของปีจึงได้ชื่อมาจากเทพเจนัสนั่นเอง (January)
สวนน้ำภูเก็ต
สวนน้ำภูเก็ต () เป็นโครงการสวนน้ำขนาดใหญ่ ที่ตั้ง 112 หมู่ 7 ตำบลกะทู้ อำเภอกะทู้ จังหวัดภูเก็ต ใกล้เขื่อนบางวาด ซึ่งเป็นเขื่อนสำหรับผลิตน้ำประปาเพื่ออุปโภคบริโภค สวนน้ำมีเนื้อที่ทั้งหมด 40 ไร่ (64,000 ตารางเมตร) เป็นโครงการสวนน้ำที่ใหญ่ที่สุดในภาคใต้ของประเทศไทย การเดินทางมายังสวนน้ำสะดวกสบาย สวนน้ำห่างจากสนามบินนานาชาติภูเก็ตเพียง 45 นาที
สวนน้ำภูเก็ตเริ่มก่อสร้างในปี 2557 คาดว่าจะแล้วเสร็จในปี 2559 ดำเนินโครงการโดยบริษัท ซีเซนกิ จำกัด (Czenki Co.,Ltd.) นักลงทุนจากประเทศฮังการี ด้วยงบลงทุนกว่า 800 ล้านบาท ทางโครงการได้รับการสนับสนุนจาก และมีบริษัท โพลีน จำกัด (Polin Co.,Ltd.) จากประเทศตุรกีที่ดำเนินการผลิตอุปกรณ์สไลเดอร์กว่า 2,500 โครงการ จาก 90 ประเทศทั่วโลกเป็นผู้ผลิตอุปกรณ์สไลเดอร์ทั้งหมดให้กับสวนน้ำภูเก็ต (Phuket Aquapark) ตามมาตรฐานสากล ภายในบริเวณสวนน้ำมีเครื่องเล่นกว่า 18 ชนิด สระน้ำขนาดใหญ่ ร้านนวดแผนไทย และร้านอาหาร ค่อยบริการเพื่อความสะดวกสบายสำหรับผู้ที่มาเที่ยวสวนน้ำ
จากสถิติผลการสำรวจจำนวนนักท่องเที่ยวในแต่ละปีที่เข้ามาท่องเที่ยวในจังหวัดภูเก็ตทั้งคนไทยและต่างชาติรวมทั้งสิ้นประมาณ 13 ล้านคนต่อปี ภูเก็ตเป็นแหล่งท่องเที่ยวที่สำคัญติดอันดับแรกๆของโลก มีประเพณีถือศีลกินผักและตึกเก่าแบบชิโนโปรตุกิสที่เป็นเอกลักษณ์ของจังหวัด มีสถานที่ท่องเที่ยว เกาะน้อยใหญ่ต่างๆ มีสนามบินนานาชาติที่มีเที่ยวบินตรงระหว่างประเทศมายังภูเก็ตหลายประเทศ ทำให้การเดินทางสะดวกสบายนักท่องเที่ยวจึงหลั่งไหลกันเข้ามาที่จังหวัดภูเก็ต 
สวนน้ำภูเก็ตจะกลายเป็นแหล่งท่องเที่ยวที่สำคัญที่จะนำพานักท่องเที่ยวทั้งคนไทยและต่างชาติจากทั่วทุกมุมโลกเข้ามาท่องเที่ยวในจังหวัดภูเก็ต เพิ่มเม็ดเงินหมุนเวียนให้กับประเทศอีกหลายล้านบาทต่อปี ภายในสวนน้ำมีพื้นที่สำหรับทำกิจกรรมและบริเวณสำหรับการพักผ่อนด้วยวิวทิศทัศน์ของภูเขาอันวิจิตรงดงาม ด้วยการออกแบบให้เหมาะสำหรับผู้เล่นทุกเทศทุกวัย และคนในครอบครัวที่จะได้เข้ามาทำกิจกรรมร่วมกันอย่างมีความสุข
อาชญากรรมกับการลงทัณฑ์
อาชญากรรมกับการลงทัณฑ์ นวนิยายโดยฟีโอดอร์ ดอสโตเยฟสกี เขียนขึ้นในปี ค.ศ.1866 ตีพิมพ์เป็นตอนๆครั้งแรกในนิตยสารเดอะ รัสเซียน แมสเซนเจอร์ เป็นระยะเวลา 12 เดือน จัดเป็นวรรณกรรมคลาสสิกชิ้นหนึ่งของโลก และเป็น 1 ใน 100 สุดยอดวรรณกรรมจากการโหวตของนักเขียนทั่วโลก มีการแปลและตีพิมพ์ในหลายประเทศ ตลอดจนมีการนำมาทำเป็นภาพยนตร์ และเขียนเป็นหนังสือการ์ตูนโดยอาซาโกะ ชิโอมิ นักวาดการ์ตูนชาวญี่ปุ่น
ฟีโอดอร์ ดอสโตเยฟสกี เขียนเรื่อง"อาชญากรรมและการลงทัณฑ์" หลังจากที่เขาพ้นโทษจากการถูกส่งไปใช้แรงงานอย่างหนักที่ไซบีเรีย ในข้อหาเกี่ยวข้องกับกลุ่มเปตราเชฟต์สกี ที่พยายามโค่นล้มราชบัลลังก์พระเจ้าซาร์นีโคลัสที่ 1 แห่งรัสเซีย และต่อมางานเขียนชิ้นนี้ได้กลายเป็นหนึ่งในนวนิยายที่ดีที่สุดของเขานอกเหนือจาก"พี่น้องคารามาซอฟ"
เนื้อเรื่องกล่าวถึงความกดดันและสภาพที่ถูกบีบคั้นทางจิตใจของ"โรดิโอน โรมาโนวิช ราสโคลนิคอฟ" นักศึกษาหนุ่มผู้ยากจนที่เช่าห้องอยู่ในกรุงเซนต์ปีเตอร์สเบิร์ก เขาก่อเหตุฆาตกรรมถึง 2 ศพ โดยฆาตกรรมครั้งแรกเป็นการฆ่าโดยไตร่ตรองและวางแผนไว้ล่วงหน้า โดยเขาฆาตกรรมหญิงสูงวัยที่เป็นเจ้าของโรงรับจำนำที่เขานำทรัพย์สินไปจำนำไว้ ด้วยการใช้ขวานสับ ส่วนฆาตกรรมครั้งหลัง เป็นการฆ่าปิดปากผู้ที่ผ่านมาเห็นเหตุการณ์เข้าโดยบังเอิญโดยที่เขาไม่ได้คาดคิดมาก่อน
รัตนตรัย (ศาสนาเชน)
ในศาสนาเชน รัตนตรัย (; "ratnatraya") หมายถึง แก้วสามประการ อันเป็นหลักการปฏิบัติเพื่อความหลุดพ้นจากสังสารวัฏ ได้แก่ทั้ง 3 ประการ ถือเป็น "โยคะ" หรือ หลักการประกอบความเพียรทางร่างกายและจิตวิญญาณเพื่อความหลุดพ้น ซึ่งประกอบด้วยองค์ 3 เช่นกัน คือ
ธวัช สุกปลั่ง
พลเอก ธวัช สุกปลั่ง อดีตผู้ทรงคุณวุฒิพิเศษกองทัพบก อดีตแม่ทัพภาคที่ 2 อดีตรองแม่ทัพภาคที่ 2 และอดีตผู้บัญชาการกองกำลังสุรศักดิ์มนตรีและกองอำนวยการรักษาความมั่นคงภายใน ภาค 2 ส่วนแยก 1 และราชองครักษ์พิเศษ
พลเอก ธวัช สุกปลั่ง มีชื่อเล่นว่า มี่ บรรดาสื่อมวลชนจึงมักจะเรียกว่า บิ๊กมี่ สมรสกับ ศิวาพร สุกปลั่ง
พลเอกธวัชจบการศึกษาจาก โรงเรียนเตรียมทหาร รุ่นที่ 16 (ตท.16) และ โรงเรียนนายร้อยพระจุลจอมเกล้า รุ่นที่ 27 (จปร.27) รุ่นเดียวกับ พลเอก เฉลิมชัย สิทธิสาท องคมนตรี อดีตผู้บัญชาการทหารบก พลเอก กัมปนาท รุดดิษฐ์ องคมนตรี อดีตผู้ช่วยผู้บัญชาการทหารบก และ พลโท ภัทรพล รักษนคร อดีตผู้ทรงคุณวุฒิพิเศษกองทัพบก
พลเอกธวัช สุกปลั่งขณะมียศเป็น พลตรี ได้ดำรงตำแหน่งผู้บัญชาการกองกำลังสุรศักดิ์มนตรีและกองอำนวยการรักษาความมั่นคงภายใน ภาค 2 ส่วนแยก 1 ต่อมาได้รับการเลื่อนยศขึ้นเป็น พลโท และย้ายไปดำรงตำแหน่งรองแม่ทัพภาคที่ 2 และได้รับการเลื่อนขึ้นเป็นแม่ทัพภาคที่ 2 เมื่อวันที่ 1 ตุลาคม พ.ศ. 2557 แทนพลโท ชาญชัย ภู่ทอง ต่อมาในเดือนมีนาคม พ.ศ. 2559 ได้รับแต่งตั้งเป็นผู้ทรงคุณวุฒิพิเศษกองทัพบก (อัตราพลเอก)
เชลล์แบ็ก (โปรดิวเซอร์เพลง)
คาร์ล โยฮัน ชุสเตอร์ ( เกิด 1 กุมภาพันธ์ ค.ศ. 1985) หรือเชลล์แบ็ก () เป็นนักแต่งเพลง โปรดิวเซอร์เพลง และนักดนตรีชาวสวีเดน เชลลแบ็กถูกจัดให้เป็นโปรดิวเซอร์เพลงอันดับหนึ่งแห่งปี ค.ศ. 2012 จากการจัดอันดับประจำปีของนิตยสาร"บิลบอร์ด" เขายังติดอันดับหนึ่งบน "ชาร์ต 10 อันดับแอร์เพลย์นักแต่งเพลงยอดเยี่ยม" เขามักจะร่วมงานกับนักแต่งเพลงชื่อ แมกซ์ มาร์ติน และผลิตเพลง เขียนเพลงร่วมกัน โดยเขียนให้กับพิงก์ ("โซว้อต", "เรสยัวร์กลาส", "ฟักกินเพอร์เฟกต์") เทย์เลอร์ สวิฟต์ ("วีอาร์เนเวอร์เอเวอร์เกตติงแบ็กทูเกเตอร์", "ไอนูว์ยูเวอร์ทรับเบิล", "22", "เชกอิตออฟ", "แบลงก์สเปซ") อดัม แลมเบิร์ต ("ว้อตอะยาวอนต์ฟรอมมี", "อิฟไอแฮดยู") บริตนีย์ สเปียส์ ("อิฟยูซีกเอมี", "3", "ไอวอนนาโก") อัชเชอร์ ("ดีเจก็อตอัสฟอลลินอินเลิฟ", "สกรีม") แอวริล ลาวีน ("ว้อตเดอะเฮลล์", "วิชยูเวอร์เฮียร์") มารูนไฟฟ์ ("วันมอร์ไนต์") และคริสตินา อากีเลรา ("ยัวร์บอดี") เชลล์แบ็กยังร่วมงานกับโปรดิวเซอร์เพลงชื่อ เบนนี บลังโก ในเพลง "เพย์โฟน" และ "มูฟส์ไลก์แจกเกอร์" ของมารูนไฟฟ์ และ "ชีดาสซึนต์มายด์" ของฌอน พอล เขายังผลิตเพลงด้วยตัวเองอีกหลายเพลง เช่น "วอนต์ยูแบ็ก" ของเชอร์ ลอยด์
พลโท
พลโท
พลโท () คือ ยศของเจ้าหน้าที่ระดับสูงในกองทัพบก ที่ใช้กันในหลายประเทศ เกิดขึ้นในช่วงยุคกลาง พลโทเป็นยศในกองทัพที่ใหญ่เป็นอันดับสองรองจากพลเอก
ในกองทัพที่ทันสมัย พลโทจะเป็นยศที่ต่ำกว่าพลเอกและสูงกว่าพลตรี เทียบเท่ากับยศพลเรือโทของกองทัพเรือ และเทียบเท่ากับพลอากาศโทในกองทัพอากาศที่มีระดับโครงสร้างที่แยกจากกัน พลโทจะมีอำนาจบัญชาการกองพลซึ่งประกอบไปด้วยทหาร 60,000 – 70,000 นาย
พลตรี
พลตรี () เป็นยศของเจ้าหน้าที่ระดับสูงในกองทัพบก ที่ใช้กันในหลายประเทศ
ในเครือจักรภพและสหรัฐอเมริกา ในกองพล พลตรีจะอยู่ใต้บังคับบัญชาของพลโท และอยู่ระดับสูงกว่ายศพลจัตวา ในบางประเทศรวมถึงยุโรปตะวันออก ถือว่ายศพลตรีคือยศต่ำที่สุดของนายพล ในประเทศขนาดเล็กเช่นเอสโตเนีย พลตรีถือเป็นยศที่สูงที่สุดในกองทัพ ในสหราชอาณาจักร ยศพลตรี เทียบเท่ากับพลเรือตรีของกองทัพเรือและพลอากาศตรีของกองทัพอากาศ
พลอากาศโท
พลอากาศโท () คือยศนายพลระดับสามดาวของเจ้าหน้าที่ระดับสูงในกองทัพอากาศ ยศซึ่งเกิดขึ้นและยังคงถูกใช้โดยกองทัพอากาศ ยศยังถูกใช้โดยกองทัพอากาศของหลายประเทศซึ่งมีอิทธิพลทางประวัติศาสตร์ของอังกฤษ โดยทั่วไปพลอากาศโท เทียบเท่ากับพลโทในกองทัพบกและพลเรือโทในกองทัพเรือ
พลอากาศตรี
พลอากาศตรี () คือยศนายพลระดับสองดาวของเจ้าหน้าที่ระดับสูงในกองทัพอากาศ ยศซึ่งเกิดขึ้นและยังคงถูกใช้โดยกองทัพอากาศ ยศยังถูกใช้โดยกองทัพอากาศของหลายประเทศซึ่งมีอิทธิพลทางประวัติศาสตร์ของอังกฤษ โดยทั่วไปพลอากาศโท เทียบเท่ากับพลตรีในกองทัพบกและพลเรือตรีในกองทัพเรือ
บีอีซี-เทโร เอ็นเตอร์เทนเม้นท์
บริษัท บีอีซี-เทโร เอ็นเตอร์เทนเม้นท์ จำกัด (มหาชน) เป็นนิติบุคคลซึ่งเกิดจากบริษัท บีอีซีเวิลด์ จำกัด (มหาชน) เข้าร่วมทุนกับไบรอัน ลินด์เซย์ มาร์การ์ โดยประกอบกิจการ และรับจ้างบริการ ที่เกี่ยวเนื่องกับสื่อประสม, จัดการแสดงหรือกิจกรรมบันเทิง/กีฬาครบวงจร รวมถึงบริการจำหน่ายบัตรผ่านประตู ทั้งนี้บริษัทฯ มีชื่อเสียงเป็นที่รู้จัก จากความเป็นผู้ถือลิขสิทธิ์ การประกวดนางงาม เวทีมิสไทยแลนด์เวิลด์ และเป็นเจ้าของสโมสรฟุตบอลบีอีซี-เทโรศาสน ปัจจุบันมีสำนักงานใหญ่ ตั้งอยู่ชั้น 21-22 และ 25-28 อาคารมาลีนนท์ทาวเวอร์ เลขที่ 3199 ถนนพระรามที่ 4 แขวงคลองตัน เขตคลองเตย กรุงเทพมหานคร และมีคำขวัญว่า "เชื่อมติดทุกชีวิตบันเทิง" (Passion United)
บริษัท บีอีซี-เทโร เอ็นเตอร์เทนเม้นท์ จำกัด (มหาชน) ก่อตั้งขึ้นในชื่อ บริษัท เวิลด์มีเดียซัพพลายส์ จำกัด เมื่อวันที่ 12 พฤษภาคม พ.ศ. 2537 ต่อมาจึงเปลี่ยนเป็นชื่อปัจจุบัน เมื่อวันที่ 27 มีนาคม พ.ศ. 2541 พร้อมทั้งเปลี่ยนแปลงผู้ถือหุ้น โดย"บริษัท บีอีซีเวิลด์ จำกัด (มหาชน)" เข้าร่วมทุนกับไบรอัน ลินด์เซย์ มาร์การ์ นักธุรกิจชาวอเมริกันเชื้อสายเมียนมาร์ ซึ่งกิจการตั้งต้นของบีอีซี-เทโรฯ คือผลิตรายการโทรทัศน์ สำหรับแพร่ภาพทางไทยทีวีสีช่อง 3, จัดหาการแสดง/คอนเสิร์ตมาแสดงในประเทศไทย, จัดกิจกรรมต่างๆ, ผลิตภาพยนตร์, ให้บริการผ่านสื่อช่องทางต่างๆ และร่วมทุนกับบริษัทอื่น เพื่อประกอบกิจการบันเทิงหลายประเภท โดยปัจจุบันบีอีซีเวิลด์ ถือหุ้นใหญ่ในบีอีซี-เทโรฯ ที่ร้อยละ 59.99
บริษัท บีอีซี-เทโร เอ็นเตอร์เทนเม้นท์ จำกัด (มหาชน) มีคณะผู้บริหารชุดปัจจุบัน ดังต่อไปนี้
บริษัท บีอีซี-เทโร เอ็นเตอร์เทนเม้นท์ จำกัด (มหาชน) จำแนกประเภทของการประกอบธุรกิจ ออกเป็น 8 กลุ่มหลัก ดังมีรายละเอียดต่อไปนี้
ตัวเลขในวงเล็บ ข้างท้ายชื่อบริษัท หมายถึงอัตราร้อยละ ที่บีอีซี-เทโรฯ ถือหุ้นของบริษัทดังกล่าว
ตัวเลขในวงเล็บ ข้างท้ายชื่อบริษัท หมายถึงอัตราร้อยละ ที่บีอีซี-เทโรฯ ถือหุ้นของบริษัทดังกล่าว
คาวิกา โชจิ
คาวิกา โชจิ (; เกิดวันที่ 11 พฤศจิกายน พ.ศ. 2530 ที่โฮโนลูลู รัฐฮาวาย สหรัฐอเมริกา) เป็นนักกีฬาวอลเลย์บอลชาวอเมริกัน ที่ได้เล่นให้กับทีมชาติสหรัฐอเมริกา และสโมสรเบอร์ลินรีไซเคิลวอลลีย์ในประเทศเยอรมนี
เขาเป็นลูกชายของเดฟ โชจิ อดีตผู้ฝึกสอนของทีมชาติสหรัฐอเมริกาทีมหญิง และน้องชายของเขาเอริก โชจิที่เล่นให้กับทีมชาติสหรัฐอเมริกาเช่นเดียวกัน
เมลานี ซี
หลังจากที่เธอเป็นศิลปินเดียวเธอมียอดขายอัลบั้ม ประมาณ 12 ล้านแผ่น ในการเป็นศิลปินเดี่ยวเธอได้มีการร่วมงานกับ ไบรอัน อดัมส์ ในซิงเกิล When You're Gone และหลังจากนั้นเธอได้เปิดตัว สูติโออัลบั้ม Northern Star ในปี 1999 ซึ่งขายในประมาณ 4 ล้านแผ่น และก่อนได้เปิดตัวอีก 5 อัลบั้ม และได้รับการเสนอชื่อเข้าชิงรางวัล BRIT และ ECHO
เมลานีเกิดในเมือง วิสตัน ลิเวอร์พูล และต่อได้ย้ายไปที่เมือง Widnes Cheshire ในตอนที่อายุยังน้อย หลังจากได้เข้าเรียนที่ "โรงเรียนมัธยมแฟร์ฟิลด์" หลังจากที่จบการศึกษาระดับชั้นมัธยมศึกษา เธอได้เข้าศึกษาต่อที่ "วิทยาลัยเบิร์ดดอรีนของศิลปะการแสดง " ใน เมืองซีอั่ม ทาง ตะวันตกเฉียงเหนืองของกรุงลอนดอน ในขณะที่เธอกำลังศึกษาอยู่ ได้มีแมวมอง โดย คริส และ บ๊อบ เฮอร์เบิร์ กำลังหาผู้หญิงที่มึความสามารถ มารวมกลุ่มเป็นวงดนตรีที่ชื่อว่า สไปซ์เกิลส์ โดยเธอได้เป็นหนึ่งสมาชิก สไปซ์เกิลส์ และหลังจากนั้นก็มีชื่อเสียงไปทั่วโลก
นอร์ทอเมริกันเอวิเอชัน
นอร์ทอเมริกันเอวิเอชัน เป็นอดีตบริษัทผลิตอากาศยานรายใหญ่ของสหรัฐอเมริกา ต่อมาถูกควบรวมเป็นส่วนหนึ่งของร็อกเวลล์อินเตอร์เนชันนัล ซึ่งปัจจุบันคือส่วนหนึ่งของโบอิง
ผลงานอากาศยานและจรวดชื่อดังในอดีตและใช้งานในปัจจุบัน เช่น เครื่องบินฝึก ที-6 เท็กซัน, เครื่องบินขับไล่ พี-51 มัสแตง, เครื่องบินทิ้งระเบิด บี-25 มิตเชล, เครื่องบินขับไล่ เอฟ-86 เซเบอร์, อากาศยานต้นแบบเอ็กซ์-16, เอ็กซ์บี-70 วาลคีรี, โครงการอพอลโล, จรวดแซทเทิร์น 5, กระสวยอวกาศ, และเคร่องบินทิ้งระเบิดบี-1 แลนเซอร์
พอล ลอตแมน
พอล ไมเคิล ลอตแมน () (เกิดวันที่ 3 พฤศจิกายน พ.ศ. 2528 ที่ เลควูด, รัฐแคลิฟอร์เนีย, สหรัฐอเมริกา) สมาชิกคนหนึ่งของทีมชาติอเมริกา และสโมสรวอลเลย์บอลเยอรมัน เบอร์ลินรีไซเคิลวอลลีย์ส มีส่วนร่วมในการแข่งขันโอลิมปิกเกมส์, ลอนดอน 2012, วอลเลย์บอลชายชิงแชมป์นอร์เซกา 2013 ได้รับเหรียญทองในการแข่งขัน แพน-อเมริกันคัพ 2008 และ วอลเลย์บอลเวิลด์ลีก 2014
ลอตแมน เกิดในเลควูด, รัฐแคลิฟอร์เนีย พ่อแม่ของเขาคือแคทลีนและอัลเบิร์ต ลอตแมน (พ่อของเขาเสียชีวิตในปี ค.ศ. 2011) เขามีพี่น้องสามคนคือมาร์คและสตีเวนและเชลลีย์ เขาเข้าเรียนที่ลอสอลามิโตสไฮสกูล (ในปี ค.ศ. 1999- ค.ศ. 2003) เขาจบการศึกษาจากรัฐลองบีช ในปี ค.ศ. 2008 ในสาขาสังคมวิทยา เมื่อเดือนสิงหาคม ค.ศ. 2011 เขาแต่งงานกับจัสมิน
ลอตแมน ได้ร่วมเข้าการแข่งขันกีฬาโอลิมปิกกับทีมชาติสหรัฐอเมริกาในโอลิมปิก 2012 ณ กรุงลอนดอน
หมากฮอสตุรกี
หมากฮอสตุรกี () หรือ ดามา (Dama) เป็นหมากฮอสที่มาจากประเทศตุรกีและเป็นหมากฮอสที่ลักษณะการจัดหมากเริ่มต้นคล้ายหมากรุกสากลและใช้กระดาน 8 x 8
เบี้ยจะเดินคล้ายเรือในหมากรุกสากลแต่เดินได้ทีละ 1 ช่องเท่านั้น
ฮอสจะเดินเหมือนเรือทุกประการแต่เมื่อกินสามารถกินได้ 4 ช่องหลังจากตัวที่โดนกิน
โทพีกา
โทพีกา () เป็นเมืองหลวงของรัฐแคนซัส สหรัฐอเมริกา และเป็นเคาน์ตีซีตของชอว์นีเคาน์ตี ตั้งอยู่ริมฝั่งแม่น้ำแคนซัส ทางตอนกลางของชอว์นีเคาน์ตี ตั้งอยู่ทางทิศตะวันออกเฉียงเหนือของรัฐแคนซัส บริเวณตอนกลางของสหรัฐอเมริกา จากสำมะโนสหรัฐอเมริกา ค.ศ. 2010 เมืองมีประชากร 127,473 คน ส่วนมหานครโทพีกา ที่รวมถึงชอว์นีเคาน์ตี แจ็กสันเคาน์ตี เจฟเฟอร์สันเคาน์ตี โอซาจเคาน์ตี และวาเบาน์ซีเคาน์ตี มีประชากร 233,870 คน
ชื่อ โทพีกา เป็นภาษาแคนซา ที่มีความหมายว่า "ที่ที่เหมาะสำหรับการขุดมันฝรั่ง"
ซ้อ
ซ้อ ภาษากะเหรี่ยงเรียกเก่อมาพอ เป็นไม้ยืนต้น ใบเดี่ยว มีเลนติเซลบนกิ่งอ่อน เปลือกต้นสีขาวอมเทา ผิวเรียบ ดอกช่อ ดอกย่อยสีเหลืองอมน้ำตาล ผลสด เปลือกหนา แก่เป็นสีเหลือง เนื้อไม้แข็งแรงใช้ทำขันโตก ดอกมีรสหวาน ชาวกะเหรี่ยงใช้ทำผสมกับแป้งแล้วนำไปทำขนม ได้ขนมสีเหลือง ชาวขมุและชาวถิ่นใช้ไม้สร้างบ้านเรือน ชาวถิ่นใช้ทำไหนึ่งข้าว
สารในกลุ่มลิกนัน เช่น 6“ - bromo - isoarboreol, 4-hydroxysesamin, 4,8-dihydroxysesamin, 1,4-dihydroxysesamin (gummadiol), 2-piperonyl-3-hydroxymethyl-4-(α-hydroxy-3,4-methylenedioxybenzyl)-4-hydroxytetrahydrofuran และ 4-O-glucoside ของ 4-epigummadiol สามารถแยกได้จากแก่นของซ้อ สารตั้งต้นได้แก่ arboreolหรือ gmelanone สามารถสกัด Umbelliferone 7-apiosylglucosideได้จากราก
สารต่อไปนี้ที่สกัดได้จากแก่นของซ้อ (+)-7′-O-ethyl arboreol, (+)-paulownin, (+)-gmelinol, (+)-epieudesmin และ (−)-β-sitosterol มีฤทธิ์ต่อต้านเชื้อรา "Trametes versicolor"
ปีโกเดออรีซาบา
ปีโกเดออรีซาบา () หรือ ซีตลัลเตเปตล์ (Citlaltépetl) มีลักษณะเป็นกรวยภูเขาไฟสลับชั้น เป็นภูเขาที่สูงที่สุดในประเทศเม็กซิโกและสูงเป็นอันดับ 3 ของทวีปอเมริกาเหนือ รองจากยอดเขาแมกคินลีย์ของสหรัฐอเมริกา และภูเขาโลแกนของประเทศแคนาดา มีความสูง 5636 เมตร จากระดับน้ำทะเลปานกลาง ตั้งอยู่เขตแดนระหว่างรัฐเวรากรูซ และรัฐปวยบลา
ผักแปม
ผักแปม อยู่ในวงศ์ Araliaceae ภาษากะเหรี่ยงเรียก ต๋าเนอส่อเด๊าะหรือตาส่อเอ๊ะซีเด๊าะ เป็นไม้พุ่ม ลำต้นมีหนามแหลมงุ้ม ใบประกอบ ดอกช่อแบบซี่ร่ม ดอกย่อยจำนวนมาก ผลรูปแบน ยอดอ่อนรับประทานเป็นผักจิ้มน้ำพริกหรือใส่ลาบ
ดีสต์
ดีสต์ () เป็นเมืองในมณฑลเฟลมิชบราบันต์ของประเทศเบลเยียม ตั้งอยู่ทางตะวันออกเฉียงเหนือของมณฑล มีพื้นที่ติดต่อกับมณฑลลิมเบิร์กทางทิศตะวันออก โดยอยู่ห่างจากกรุงบรัสเซลส์ไปทางตะวันออกเฉียงเหนือประมาณ 60 กิโลเมตร ดีสต์มีประชากรกว่า 23,000 คนอาศัยอยู่ในพื้นที่ 58.2 ตารางกิโลเมตร
ดีสต์เป็นที่ตั้งของเบกีนาฌ 1 ใน 13 แห่งซึ่งพบได้ในเขตฟลามส์ (ฟลานเดอส์) โดยได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโก เมื่อปี ค.ศ. 1998 โดยเบกีนาถในดีสต์มีพื้นที่ 4.5 เฮกตาร์
วัดหนองโสน
วัดหนองโสน ตั้งอยู่เลขที่ ๒๗ บ้านหนองโสน หมู่ที่ ๔ ตำบลสนับทึบ อำเภอวังน้อย จังหวัดพระนครศรีอยุธยา พื้นที่ตั้งวัดเป็นที่ราบ.
วัดหนองโสน สร้างขึ้นเป็นวัดเมื่อปีพุทธศักราช ๒๓๙๕ จากเดิมที่ผู้มีจิตศรัทธา บริจาคที่ดินสร้างเป็นวัด ในเนื้อที่ ๗ ไร่ ต่อมาในปีพุทธศักราช ๒๕๑๔ ได้รับมอบที่ดินจาก พระครูสรกิจพิจารณ์ รองเจ้าคณะอำเภอหนองแค จังหวัดสระบุรี จำนวน ๒ ไร่ ๓ งาน ๖๐ ตารางวา โดยมีจุดประสงค์เพื่อจะให้สร้างอุโบสถหลังใหม่ และต่อมาพระครูโสภณศาสนกิจ(พยนต์ ฐานรโต) เจ้าอาวาส ได้ซื้อที่ดินที่ติดกับวัดเพิ่มเติมอีก เพื่อประโยชน์กิจทางศาสนา ปัจจุบันนี้ ทางวัดหนองโสนมีเนื้อทีรวมทั้งหมด ๑๕ ไร่ ๑ งาน ๕๘ ตารางวา ได้รับพระราชทานวิสุงคามสีมาใหม่ เมื่อวันที่ ๑๖ มิถุนายน ปีพุทธศักราช ๒๕๔๙ มีเขตวิสุงคามสีมา กว้าง ๒๒ เมตร ยาว ๔๐ เมตร.
พระราชบัญญัติการทวงถามหนี้ พ.ศ. 2558
พระราชบัญญัติการทวงถามหนี้ พ.ศ. 2558 พระราชบัญญัติที่เกี่ยวกับการทวงถามหนี้ฉบับแรกของประเทศไทย พระบาทสมเด็จพระปรมินทรมหาภูมิพลอดุลยเดชทรงลงพระปรมาภิไธยเมื่อวันอังคารที่ 3 มีนาคม 2558 และมีการประกาศใช้ในราชกิจจานุเบกษาเมื่อวันที่ 6 มีนาคม 2558
ซึ่งสาระสำคัญของพระราชบัญญัติฉบับนี้คือให้ผู้ประกอบธุรกิจทวงถามหนี้ต้องจดทะเบียนให้ถูกต้องตามกฎหมายกับกระทรวงมหาดไทย โดยมี คณะกรรมการกำกับการทวงถามหนี้ ซึ่งตั้งขึ้นตามพระราชบัญญัติฉบับนี้คอยทำหน้าที่กำกับการทวงถามหนี้ของผู้ประกอบธุรกิจทวงถามหนี้
หมากฮอสจีน
หมากฮอสจีน(;)หรือหมากข้ามเป็นหมากฮอสที่ตัวกระดานเหมือนดาว หมากฮอสจีนไม่มีการกินแต่จะเป็นการข้ามแทน สามารถเล่นได้ถึง 6 คนและหมากฮอสจีนไม่มีฮอส
ตัวหมากจะเดินคล้ายหมากฮอสทั่วไปได้แค่ตาละจุดเท่านั้น
สามารถข้ามทั้งหมากของตนเองและฝ่ายตรงข้ามทั้งข้างหน้าและข้างหลังและสามารถข้ามติดต่อได้ด้วยไม่ว่ากี่ต่อ
ตัวหมากของใครที่สามารถเดินไปถึงสุดกระดานของฝ่ายตรงข้ามได้หมดทุกหมากคนนั้นจะชนะ
อาโออิ มิยาซากิ
อาโออิ มิยาซากิ (ญี่ปุ่น:宮﨑 あおい Miyazaki Aoi, เกิด 30 พฤศจิกายน 1984) เป็นนักแสดงหญิงชาวญี่ปุ่น เธอเป็นที่รู้จักมากที่สุดจากบทบาทในเรื่อง นานะ และสัญญารัก วันหิมะโปรย มีพี่ชายเป็นนักแสดงชื่อมาซารุ มิยาซากิ ทั้งสองเคยแสดงภาพยนตร์ด้วยกันในเรื่อง Hatsukoi อาโออิแต่งงานกับ โซซึเกะ ทากาโอกะ เมื่อ 15 มิถุนายน 2007 ซึ่งคบหาดูใจกันตั้งแต่เธออายุสิบห้าปี และได้หย่าร้างกันในเดือนธันวาคม 2011 เธอถือเป็นหนึ่งในผู้หญิงที่สวยที่สุดของญี่ปุ่น
มิยาซากิเริ่มทำงานในวงการบันเทิงตั้งแต่อายุสี่ขวบ 
ในตอนแรกเธอมีผลงานโฆษณาโทรทัศน์ โฆษณาในนิตยสาร และเป็นนักแสดงประกอบในละครโทรทัศน์ เธอเปิดตัวในภาพยนตร์เรื่องแรกAno Natsu no Hiเมื่ออายุสิบสี่ปี
ยิ่งไปกว่านั้นตอนอายุ 14 ปี มิยาซากิเริ่มดึงดูดความสนใจคนดูต่างประเทศในบทบาทผู้รอดชีวิตจากเหตุการณ์ปล้นรถโดยสาร ในเรื่อง Shinji Aoyama's Eureka ซึ่งเป็นภาพยนตร์ที่ได้รับรางวัลของสมาพันธ์นักวิจารณ์นานาชาติ และได้รับรางวัลที่ของเทศกาลหนังเมืองคานส์ ปี2000 ผลที่ตามมาคือเธอได้รับรางวัลนักแสดงหญิงยอดเยี่ยมของ Japanese Professional Movie Awards ในปี 2003 และเธอยังแสดงละครเพลงเป็นครั้งแรกในเรื่อง The Little Princess อีกด้วย
หลังจากนั้นมิยาซากิก็ได้รับรางวัลนักแสดงนำหญิงยอดเยี่ยมในงาน Cinemanila International Film Festival จากการแสดงเรื่อง Harmful Insect และเธอได้ร่วมงานกับ Aoyama อีกครั้งในเรื่อง Eli, Eli, Lema Sabachthani? ซึ่งเป็นเรื่องที่ได้รับการเสนอชื่อในรางวัล Un Certain Regard ที่ เทศกาลภาพยนตร์เมืองคานส์ ปี 2005 หลังจากนั้นในปีเดียวกันนั่นเองเธอก็ได้แสดงนำร่วมกับ มิกะ นากาชิมะ ในภาพยนตร์กระแสหลักที่ประสบความสำเร็จทางด้านการตลาดอย่างยิ่งอย่างเรื่อง นานะ
ในปี 2008 เธอได้รับรางวัล Galaxy Individual Aword สำหรับการแสดงละครเรื่อง เจ้าหญิงอัตสึ (ละครโทรทัศน์) ทางสถานีโทรทัศน์NHK
มิยาซากิได้เล่นโฆษณาทางโทรทัศน์ให้กับบริษัทยักษ์ใหญ่มากมายทั้ง Aflec,Tokyo Metro,Ntt DoCoMoและOlompus ในต้นปี 2008 เธอยังได้รับเลือกเป็นนางแบบโฆษณาคนใหม่ของEmporio Armani และเธอยังเป็นพรีเซนเตอร์ของแบรนด์เครื่องแต่งกายชื่อดังของญี่ปุ่นอย่าง Earth Music&Ecology ตั้งแต่ปี 2010 อีกด้วย
ไม้แคะหู
ไม้แคะหู คือช้อนขูดชนิดหนึ่งใช้สำหรับทำความสะอาดขี้หู (เซรูเมน)
ในเอเชีย ไม้แคะหูเดิมทำจากไม้ไผ่หรือโลหะมีค่าเช่น เงิน หรือทอง แต่ปัจจุบันอาจทำจากเหล็กกล้าไร้สนิม หรือพลาสติก ไม้แคะหูของชาวยุโรปที่ผลิตขึ้นในต้นคริสต์ศตวรรษที่ 19 ทำจากสัมฤทธิ์ หรือโลหะมีค่าเช่น เงิน
ผู้เชี่ยวชาญด้านสุขภาพไม่แนะนำให้ใช้ไม้แคะหูกำจัดขี้หู เนื่องจากเกรงว่ามันอาจทำอันตรายซอกหูและทำให้ติดเชื้อได้
เซลิเม อิลยาโซกลู
เซลิเม อิลยาโซกลู () เกิดวันที่ 18 พฤศจิกายน พ.ศ. 2531 เป็นนักกีฬาวอลเลย์บอลหญิงชาวตุรกี ผู้ทำหน้าที่ในตำแหน่งตัวตีด้านนอก ให้แก่สโมสรไอเดียขอนแก่น
เมื่อเดือนมีนาคม พ.ศ 2558 เธอได้เข้าร่วมสโมสรไอเดียขอนแก่น
รับแซ่บ My Boss
รับแซ่บ My Boss เป็นละครซิทคอมโรแมนติก-คอมเมดี นำแสดงโดย ธนา สุทธิกมล, ศิริลักษณ์ ผ่องโชค และนักแสดงอื่นๆ อีกมากมาย เริ่มออกอากาศตอนแรกวันที่ 20 กุมภาพันธ์ – 4 ธันวาคม พ.ศ. 2558 ทุกวันศุกร์ เวลา 19.00 - 20.00 น. ทางช่อง ทรูโฟร์ยู ผลิตโดย บริษัท กู๊ดบอย เอ็นเตอร์เทนเม้นท์ จำกัด โดยผู้จัด พีรพล จันทรากาศ บทโทรทัศน์โดย เลยดูดี สตูดิโอ กำกับการแสดงโดย ศุภกร เหรียญสุวรรณ
ซาตา
ซาตา (Sata; ภาษาจีน: 沙爹) เป็นอาหารพื้นเมืองของรัฐตรังกานู ประเทศมาเลเซีย เป็นเนื้อปลารสเผ็ด ห่อด้วยใบตองแล้วย่างให้สุก มีลักษณะคล้ายโอตัก-โอตัก เครื่องปรุงหลักประกอบด้วยมะพร้าว ปลาซาร์ดีน ขิง หัวหอม และพริก เป็นอาหารคนละชนิดกับสะเต๊ะ
บดินทร์ ผาลา
บดินทร์ ผาลา (ชื่อเล่น:โดม;เกิด 20 ธันวาคม พ.ศ. 2537) เป็นนักฟุตบอลชาวไทย ปัจจุบันเล่นให้กับสโมสรเชียงรายยูไนเต็ด ในไทยพรีเมียร์ลีก
บดินทร์ เคยเป็นนักกีฬาฟุตซอลของสโมสรการท่าเรือ และลงแข่งขันในลีกฟุตซอลอาชีพ ก่อนที่จะเริ่มเปลี่ยนมาเล่นฟุตบอลด้วยการไปทดสอบฝีเท้ากับสโมสรรังสิต เอฟซี โดยบดินทร์ ใช้เวลาทดสอบฝีเท้าเพียง 1 เดือน และอรรถพล ปุษปาคมโค้ชของบางกอกกล๊าสในเวลานั้น ที่เข้ามาร่วมชมการทดสอบฝีเท้า ประทับใจในฟอร์มการเล่น จึงชักชวนให้เซ็นสัญญาอาชีพกับบางกอกกล๊าส
บดินทร์ ผาลา เกิดวันที่ 20 ธันวาคม พ.ศ. 2537 เริ่มต้นเล่นกีฬาฟุตซอลตั้งแต่สมัยเรียนอยู่ชั้นมัธยมต้นที่โรงเรียนเบ็ญจะมะมหาราช ก่อนจะย้ายมาเรียนในชั้นมัธยมปลายที่โรงเรียนวัดสุทธิวราราม โดยเป็นนักกีฬาฟุตซอลของโรงเรียน ลงแข่งขันในรายการ "เจเพรส จูเนียร์ ฟุตซอล ไทยแลนด์แชมเปียนชิพ 2011"
ช่วงที่บดินทร์เป็นนักกีฬาฟุตซอลของโรงเรียนวัดสุทธิวราราม ได้ถูกแมวมองของสโมสรฟุตซอลการท่าเรือไทย ดึงตัวไปร่วมทีม และได้ลงแข่งขันในฟุตซอลลีกให้กับสโมสรการท่าเรือ
ปี 2014 บดินทร์ ผาลา ได้เปลี่ยนมาเล่นฟุตบอล โดยไปทดสอบฝีเท้ากับทีมในระดับลีกภูมิภาค ดิวิชัน 2 อย่างรังสิต เอฟซี โดยใช้เวลาทดสอบฝีเท้า 1 เดือน ในระหว่างการทดสอบฝีเท้า อรรถพล ปุษปาคม โค้ชของสโมสรบางกอกกล๊าส ที่เข้ามาร่วมชมเกิดความประทับใจในฟอร์มการเล่น จึงได้ชักชวนให้บดินทร์เซ็นสัญญากับสโมสรบางกอกกล๊าส
ถนนพม่า
ถนนพม่า (Burma Road; ภาษาจีน: 滇缅公路) เป็นถนนที่เชื่อมระหว่างพม่ากับภาคตะวันตกเฉียงใต้ของจีน โดยเริ่มจากเมืองล่าโช่ในพม่าไปจนถึงเมืองคุนหมิงในยูนนาน สร้างขึ้นเมื่อพม่าเป็นอาณานิคมของอังกฤษเพื่อส่งความช่วยเหลือให้จีนระหว่างสงครามจีน-ญี่ปุ่นครั้งที่ 2 การป้องกันการลำเลียงผ่านถนนสายนี้ทำให้ญี่ปุ่นต้องเข้าไปยึดครองพม่าใน พ.ศ. 2485 การใช้ถนนนี้ถูกฟื้นฟูโดยฝ่ายสัมพันธมิตรโดยการสร้างถนนเลโดใน พ.ศ. 2488 บางส่วนของถนนนี้ยังคงอยู่จนถึงปัจจุบัน
ถนนนี้มีความยาว 1,154 กิโลเมตร ทอดยาวไปตามเขตภูเขา ส่วนของถนนที่สร้างจากคุนหมิงไปยังชายแดนพม่าใช้แรงงานชาวจีนและชาวพม่าประมาณ 200,000 คนระหว่างสงครามจีน-ญี่ปุ่นครั้งที่ 2 ใน พ.ศ. 2480 และเสร็จสิ้นใน พ.ศ. 2481 ถนนนี้มีบทบาทสำคัญในสงครามโลกครั้งที่ 2 เมื่ออังกฤษใช้ถนนพม่าเป็นเส้นทางขนส่งยุทธปัจจัยไปยังจีน ก่อนที่ญี่ปุ่นจะรุกรานอาณานิคมของอังกฤษ ยุทธปัจจัยถูกนำขึ้นบกที่ย่างกุ้ง และขนส่งทางรถไฟไปยังเมืองลาชิโอ ซึ่งเป็นจุดเริ่มต้นของถนนในพม่า หลังจากที่ญี่ปุ่นยึดพม่าได้ใน พ.ศ. 2485 ฝ่ายสัมพันธมิตรต้องส่งยุทธปัจจัยให้ฝ่ายจีนคณะชาติของนายพลเจียง ไคเช็กทางอากาศ โดยผ่านทางรัฐอัสสัม ประเทศอินเดีย ข้ามปลายด้านตะวันออกของเทือกเขาหิมาลัย
เป้าหมายของอังกฤษคือต้องกำจัดญี่ปุ่นออกจากพม่าเพื่อเปิดเส้นทางติดต่อทางภาคพื้นดินกับจีนอีกครั้ง ในที่สุด กองทัพผสมระหว่างอินเดีย อังกฤษ จีน และสหรัฐได้เข้ายึดรัฐอัสสัมของอินเดียและทางเหนือของพม่าได้ และเปิดเส้นทางการติดต่อใหม่เรียกถนนเลโด ที่เริ่มต้นจากเมืองเลโดในรัฐอัสสัม ผ่านมิตจีนา และเชื่อมต่อกับถนนพม่าเดิมที่วานติงเจิน ในยูนนาน รถบบรทุกคันแรกที่ใช้ถนนสายใหม่นี้ได้ไปถึงชายแดนจีนในวันที่ 28 มกราคม พ.ศ. 2488
ไนท์ออฟแชมเปียนส์ (2015)
ไนท์ออฟแชมเปียนส์ (2015) () เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ซัมเมอร์สแลม (2015) จัดเมื่อวันที่ 20 กันยายน 2015 ณ สนาม โตโยต้าเซ็นเตอร์ ในเมืองฮิวสตัน, รัฐเทกซัส สหรัฐอเมริกา ซึ่งจัดเป็นครั้งที่ 9 แล้วของศึกไนท์ออฟแชมเปียนส์
ในศึก ซัมเมอร์สแลม (2015) เซท โรลลินส์ ได้เอาชนะ จอห์น ซีนา ทำให้โรลลินส์ ได้ครองทั้งแชมป์ WWE World Heavyweight Championship และ WWE United States Championship ในรอว์คืนต่อมา วันที่ 24 สิงหาคม สติง ได้มาเล่นงานโรลลินส์ และขอท้าชิงแชมป์ WWE World Heavyweight Championship จากโรลลินส์
ในรอว์ (31 สิงหาคม 2015) จอห์น ซีนา ได้มาขอสิทธิ์รีแมตช์ชิงแชมป์ WWE United States Championship จาก เซท โรลลินส์
โลร์มี
โลร์มี (Lor mee; ภาษาจีน: 鹵麵; Pe̍h-ōe-jī: lóo-mī) เป็นอาหารมาเลเซียที่ได้รับอิทธิพลจากอาหารจีน เสิร์ฟกับน้ำซุปข้นที่ใส่แป้ง และใส่เส้นหมี่สีเหลืองแบน อาหารนี้เป็นที่นิยมของชาวจีนฮกเกี้ยนในมาเลเซียและสิงคโปร์ นำซุปที่ข้นนั้นใส่แป้งข้าวโพด เครื่องเทศ และไข่ เครื่องปรุงอื่นที่เติมเข้ามาได้แก่โงเฮียง ลูกชิ้น เนื้อปลา ไข่ต้มผ่าครึ่ง อาจเติมน้ำส้มสายชูและกระเทียมได้ นิยมใส่พริกด้วย แบบดั้งเดิมจะใส่ปลาทอดด้วย
โจโกโดะก์
โจโกโดะก์ (Cokodok) หรือเจอโกโดะก์ (Cekodok) เป็นอาหารทอดหรือฟริตเตอร์แบบพื้นเมืองในบรูไนและมาเลเซีย ทำจากแป้งและกล้วย ทอดให้สุก รูปร่างกลม มีขนาดหลากหลายแบบ อาจใส่ปลาแอนโชวี กุ้ง หัวหอมหรือข้าวโพดแทนกล้วยได้
กาเตอมัก
กาเตอมัก () เป็นอาหารพื้นเมืองของอินโดนีเซียในจังหวัดนูซาเติงการาตะวันออก โดยนำเนื้อควายไปต้มกับมันเทศ ข้าวโพดหวาน และผักสีเขียว เช่น ใบมันสำปะหลัง และใบมะละกอ นิยมปรุงรสเผ็ดด้วยพริกแดง หอม กระเทียม
เปลจิง กังกุง
เปลจิง กังกุง (Plecing kangkung) เป็นอาหารที่ทำจากผักบุ้ง มีรสเผ็ด พบในเกาะลอมบอก ประเทศอินโดนีเซีย โดยทำจากผักบุ้งกินกับเปลจิงซัมบัล ซึ่งทำมาจากพริก หัวหอม กระเทียม แคนเดิลนัท มะกรูด กะปิเผา เกลือและน้ำตาล อาหารนี้ใช้เป็นเครื่องเคียงกับอายัมตาลีวัง อาหารนี้อาจเพิ่มผักอื่น เช่น ถั่วงอก ถั่วลิสงทอด และมะพร้าวอบปรุงรสเผ็ด นอกจากที่ลอมบอกแล้วอาหารชนิดนี้มีที่บาหลี
วัดตลิ่งชัน
วัดตลิ่งชัน ตั้งอยู่เลขที่ ๓๘ บ้านตลิ่งชัน หมู่ที่ ๖ ตำบลตลิ่งชัน อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดมีเนื้อที่ ๘ ไร่ ๗๗ ตารางวา โฉนดเลขที่ ๒๒๗๙๒.วัดตลิ่งชันได้รับพระราชทานวิสุงคามสีมา เมื่อวันที่ ๒ พฤศจิกายน พ.ศ.๒๕๓๐ มีเขตวิสุงคามสีมา กว้าง ๒๕ เมตร ยาว ๔๐ เมตร.
มักกีโกเร็ง
มักกี โกเร็ง (, ) เป็นอาหารประเภทเส้นหมี่ในมาเลเซีย ทำจากบะหมี่กึ่งสำเร็จรูป ที่เรียกเป็นภาษาปากว่า "มักกี" (ทำนองเดียวกับไทยที่เรียกบะหมี่สำเร็จรูปอย่างไม่จำแนกว่า "มาม่า") ปรุงสุกโดยการผัดกับผักและไข่ บางครั้งใส่เต้าหู้ ซัมบัล ซีอิ๊วดำ และเพิ่มเนื้อสัตว์ได้ อาจเพิ่มผงกะหรี่เพื่อเพิ่มรสชาติ นิยมกินคู่กับชามะนาว
พรรคคนงานและลูกจ้างอินโดนีเซีย
พรรคคนงานและลูกจ้างอินโดนีเซีย (Indonesian Workers and Employers Party; ภาษาอินโดนีเซีย: Partai Pengusaha dan Pekerja Indonesia) เป็นพรรคการเมืองในอินโดนีเซีย ที่เน้นในการต่อสู้เพื่อคนงานและลูกจ้างในอินโดนีเซีย พรรคนี้เข้าร่วมการเลือกตั้ง พ.ศ. 2552 แต่ได้คะแนนเพียง 0.7% และไม่ได้รับเลือกตั้ง
วอลเลย์บอลหญิงเวิลด์คัพ 1973
วอลเลย์บอลหญิงเวิลด์คัพ 1973 เป็นครั้งที่ 1 ของการแข่งขัน ซึ่งจัดขึ้นระหว่างวันที่ 19–28 ตุลาคม
ทีมที่ชนะเลิศคือ สหภาพโซเวียต
results
วอลเลย์บอลหญิงเวิลด์คัพ 1981
วอลเลย์บอลหญิงเวิลด์คัพ 1981 เป็นการแข่งขันวอลเลย์บอลที่จัดขึ้นในช่วงวันที่ 6–16 พฤศจิกายน ใน โอซะกะ, ประเทศญี่ปุ่น
วอลเลย์บอลหญิงเวิลด์คัพ 1985
วอลเลย์บอลหญิงเวิลด์คัพ 1985 เป็นการแข่งขันวอลเลย์บอลที่จัดขึ้นในช่วงวันที่ 10–20 พฤศจิกายน จัดขึ้นในสี่เมืองคือ ซัปโปะโระ, อิวะมิซะวะ, ฟุกุโอะกะ และ โตเกียว โดยการแข่งขันจะพบกันหมด
วอลเลย์บอลหญิงเวิลด์คัพ 1989
วอลเลย์บอลหญิงเวิลด์คัพ 1989 เป็นการแข่งขันวอลเลย์บอลที่จัดขึ้นในช่วงวันที่ 7–14 พฤศจิกายน จัดขึ้นในประเทศญี่ปุ่น โดยการแข่งขันจะพบกันหมด
วอลเลย์บอลหญิงเวิลด์คัพ 1991
วอลเลย์บอลหญิงเวิลด์คัพ 1991 จัดขึ้นระหว่างวันที่ 8–17 พฤศจิกายน จัดขึ้นใน 3 เมือง คือ โตเกียว, เซ็นได และ โอซะกะ การแข่งขันครั้งนี้มีจำนวน 12 ทีม นอกจากนี้ ทีมชาติสหรัฐอเมริกา ที่ได้อันดับที่ 4 ยังผ่านเข้าสู่การแข่งขันวอลเลย์บอลในโอลิมปิกฤดูร้อน 1992 อีกด้วย
วอลเลย์บอลหญิงเวิลด์คัพ 1995
วอลเลย์บอลหญิงเวิลด์คัพ 1995 ถูกจัดขึ้นตั้งแต่วันที่ 3–17 พฤศจิกายน ในประเทศญี่ปุ่น โดยทีมที่ชนะทั้งหมด 3 ทีม จะผ่านเข้าสู่การแข่งขันกีฬาโอลิมปิกฤดูร้อน 1996
เปียเชอร์ คริสเตนเซ่น
เปียเชอร์ คริสเตนเซ่น (Piacher Christensen) เป็นลูกครึ่งไทย-เดนมาร์ก
เปียเชอร์ คริสเตนเซ่น เป็น นักแสดง นักร้อง และ นางแบบ เกิดเมื่อวันที่ 28 มกราคม พ.ศ. 2514 เป็นลูกครึ่งไทย-เดนมาร์ก เป็นพี่สาวของลีน่า คริสเตนเซ่น ดารา นางแบบและนักร้องเช่นกัน เริ่มเข้าสู่วงการด้วยการถ่ายแบบ ถ่ายโฆษณา ถ่ายมิวสิควีดีโอ แล้วจึงแสดงภาพยนตร์เรื่อง "เกาะรัก" ของหม่อมเจ้าทิพยฉัตร ฉัตรชัย ร่วมกับ ภุชงค์ โยธาพิทักษ์ และคัทรียา กาญจนโรจน์ อีกทั้งยังมีผลงานละครตามมาอีกด้วย
ชีวิตส่วนตัว สมรสกับ คาร์โล นานนี (Carlo Nanni) ลูกครึ่งไทย-อิตาเลี่ยน เมื่อวันที่ 3 พฤศจิกายน พ.ศ. 2557
วอลเลย์บอลหญิงเวิลด์คัพ 1999
วอลเลย์บอลหญิงเวิลด์คัพ 1999 () ถูกจัดขึ้นตั้งแต่วันที่ 2–16 พฤศจิกายน ที่ประเทศญี่ปุ่น โดยทีมที่ชนะทั้งหมด 3 ทีม จะผ่านเข้าสู่การแข่งขันโอลิมปิกฤดูร้อน 2000
แปกีแยแอ สกราแบวคาตุฟ
แปกีแยแอ สกราแบวคาตุฟ () เป็นทีมวอลเลย์บอลมืออาชีพในเมืองแบวคาตุฟ โดยทีมนี้เข้าแข่งขันในพลัสลีกา แปกีแยแอ สกราสามารถคว้าแชมป์โปลิชแชมเปียนชิพได้ทั้งหมด 8 ครั้ง (ค.ศ. 2004-2011, ค.ศ. 2014) และโปลิชซูเปอร์คัพ 6 สมัย
รหัสปริศนา Code Hunter
รหัสปริศนา Code Hunter เป็นละครซิทคอม แนวแอ็คชั่น คอเมดี้ สืบสวนสอบสวน ออกอากาศ วันเสาร์-วันอาทิตย์ เวลา 9.00-9.45 น. รวมตอนทั้งหมดทั้งสิ้น 12 ตอน บทประพันธ์โดย พฤกษ์ เอมะรุจิ กำกับการแสดงโดย พฤกษ์ เอมะรุจิ ผลิตโดย บริษัท เซ้นส์ เอ็นเตอร์เทนเมนท์ จำกัด นำแสดงโดย อาทิตย์ ตั้งวิบูลย์พาณิชย์, ซอนญ่า สิงหะ, อนุสรณ์ มณีเทศ, กัญญา รัตนเพชร์ เป็นต้น
หมากฮอสรัสเซีย
หมากฮอสรัสเซีย () เป็นหมากฮอสที่เล่นในประเทศรัสเซีย การจัดหมากเริ่มต้นคล้ายกับหมากฮอสอังกฤษ แต่วิธีการเล่นไม่เหมือนกัน
หมากฮอสรัสเซียเดินเหมือนหมากฮอสไทยตรงที่ว่าเดินเป็นแนวทแยงและเมื่อถึงสุดของกระดานฝ่ายตรงข้ามฮอสตัวนั้นจะวามารถเดินได้ทั้งข้างหน้าและหลังจนสุดกระดาน
พิมพ์จิรา เจริญลักษณ์
พิมพ์จิรา เจริญลักษณ์ เป็นชาวกรุงเทพมหานคร โดยกำเนิด หรือชือเล่น พิมพ์ จบการศึกษา โรงเรียนสายปัญญา ในพระบรมราชินูปถัมภ์ และปัจจุบันจบการศึกษาจาก คณะ พาณิชยศาสตร์และการบัญชี มหาวิทยาลัยธรรมศาสตร์ โดยก่อนที่เธอจะรับบทซัมเมอร์ในละครเรื่องสงครามนางงาม พิมพ์เคยการเข้าประกวดเวที ไทยซุปเปอร์โมเดล 2009 โดยผ่านเข้ารอบ 10 คนสุดท้าย โดยพิมพ์เคยเป็น ทูตกิจกรรมมหาวิทยาลัยธรรมศาสตร์ รุ่นที่ 69 ในงาน “ฟุตบอลประเพณีธรรมศาสตร์ - จุฬาฯ ครั้งที่ 69 หรือคทาการของฝั่ง มหาวิทยาลัยธรรมศาสตร์
ลาวาร์
ลาวาร์ (Lawar) เป็นอาหารอินโดนีเซียที่ประกอบด้วยผักหลายชนิด มะพร้าว เนื้อสัตว์สับ มีสมุนไพรและเครื่องเทศจำนวนมาก มีต้นกำเนิดที่เกาะบาหลี ลาวาร์บางแบบใส่เลือดผสมกับเครื่องเทศ ปรุงเสร็จแล้วนิยมรับประทานทันที ลาวาร์จะเรียกตามเครื่องปรุงหลัก เช่น ลาวาร์บาบี (ใส่หมู) ลาวาร์นังกา (ใส่ขนุนอ่อน) บางครั้งเรียกตามสี เช่น ลาวาร์เมอระห์ (สีแดง) ลาวาร์ปูติห์ (สีขาว)
โรตี ตีซู
โรตี ตีซู (roti tisu หรือ Roti tissue) เป็นโรตีแบบหนึ่งในมาเลเซีย รสหวาน เป็นโรตีจาไนแบบที่บางมาก เป็นที่นิยมในหมู่ชาวมามักทั้งในมาเลเซียและสิงคโปร์ นิยมใช้ห่อไส้ที่มีรสหวาน เช่น น้ำตาล สังขยา หรือกินกับไอศกรีม
โรงเรียนอ้อมน้อยโสภณชนูปถัมภ์
โรงเรียนอ้อมน้อยโสภณชนูปถัมภ์ (อังกฤษ: Omnoisophonchanooprathum School) (อักษรย่อ: อ.ส.ช. / O.S.C.) ก่อตั้งโดย พระครูโสภณธรรมสาคร เจ้าอาวาสวัดอ้อมน้อย จังหวัดสมุทรสาคร โดยจัดตั้งเป็นทางการในวันที่ 4 พฤศจิกายน พ.ศ. 2525 โดยมีนายสมปอง สุวรรณโฉม เป็นอาจารย์ใหญ่คนแรก เนื่องจากโรงเรียนอยู่ในความอุปถัมภ์ของพระครูโสภณธรรมสาครและประชาชนชาวตำบลอ้อมน้อยให้การอุปถัมภ์เป็นมงคลนามแก่โรงเรียนจึงขอใช้ชื่อโรงเรียนว่า "โรงเรียนอ้อมน้อยโสภณชนูปถัมภ์" และในปี พ.ศ. 2557 มีนักเรียน 1,600 คน
โรงเรียนอ้อมน้อยโสภณชนูปถัมภ์ จัดตั้งขึ้นเมื่อ พ.ศ. 2525 โดยพระครูโสภณธรรมสาคร เจ้าอาวาสวัดอ้อมน้อย จังหวัดสมุทรสาคร ซึ่งในขณะนั้นดำรงตำแหน่งเจ้าคณะอำเภอกระทุ่มแบน พร้อมด้วยกำนันผู้ใหญ่บ้านและประชาชนตำบลอ้อมน้อย ได้ยื่นเรื่องขอจัดตั้งโรงเรียนมัธยมศึกษา ต่อดร.เกษม ศิริสัมพันธ์ รัฐมนตรีว่าการกระทรวงศึกษาธิการ ในสมัยนั้นโดยขอจัดตั้งโรงเรียนในที่ธรณีสงฆ์ของวัดอ้อมน้อยซึ่งมีเนื้อที่ประมาณ 12 ไร่ กรมสามัญศึกษาอนุมัติให้เปิดเรียนตั้งแต่วันจันทร์ที่ 7 พฤษภาคม พ.ศ. 2525 โดยให้เป็นโรงเรียนสาขาของโรงเรียนกระทุ่มแบน "วิเศษสมุทคุณ" และประกาศจัดตั้งเป็นทางการในวันที่ 4 พฤศจิกายน พ.ศ. 2525 โดยมีนายสมปอง สุวรรณโฉม เป็นอาจารย์ใหญ่คนแรก เนื่องจากโรงเรียนอยู่ในความอุปถัมภ์ของพระครูโสภณธรรมสาครและประชาชนชาวตำบลอ้อมน้อยให้การอุปถัมภ์เป็นมงคลนามแก่โรงเรียนจึงขอใช้ชื่อโรงเรียนว่า "โรงเรียนอ้อมน้อยโสภณชนูปถัมภ์"
โรงเรียนอ้อมน้อยโสภณชนูปถัมภ์ เปิดทำการสอนในปีการศึกษา พ.ศ. 2525 รับนักเรียนชั้นมัธยมศึกษาปีที่ 1 จำนวน 2 ห้อง มีนักเรียนจำนวน 88 คน ครูอาจารย์จำนวน 5 คนเป็นโรงเรียนสหศึกษา ในปี พ.ศ. 2527 โรงเรียนได้รับงบประมาณจัดสร้างอาคารเรียนแบบ 318/30 เป็นอาคาร เรียน 3 ชั้น (อาคาร1) และอาคารโรงฝึกงาน แบบ 107/27 ในปี พ.ศ. 2528 โรงเรียนได้รับงบประมาณจัดสร้างอาคารโรงฝึกงานแบบ 107/27 เป็นอาคารฝึกงานหลังที่ 2 ในปี พ.ศ. 2529 โรงเรียนได้รับมอบ"พระศรีสมุทรสาครภูมิบาล" จากจังหวัดสมุทรสาครซึ่งเป็นพระพุทธรูปประจำสถานศึกษา เนื่องในมหามงคลที่พระบาทสมเด็จพระเจ้าอยู่หัวเจริญพระชนมายุ ครบ 60 พรรษาในวันที่ 5 ธันวาคม พ.ศ. 2530 เพื่อเป็นหลักในการอบรมให้นักเรียนยึดมั่น ในพระศาสนาเป็นผู้มีศีลธรรมจรรยาอันดี ซึ่งตั้งประดิษฐานอยู่ที่ศาลาตะเคียนนุช ในปี พ.ศ. 2540 โรงเรียนได้รับงบประมาณก่อสร้างอาคารเรียนแบบพิเศษ 7 ชั้น และได้รับพระราชทานนามว่า "อาคารเฉลิมพระเกียรติ 6 รอบพระชนพรรษา"
พรรคดาวเดือนเสี้ยว
พรรคดาวเดือนเสี้ยว (Crescent Star Party ภาษาอินโดนีเซีย: Partai Bulan Bintang) เป็นพรรคการเมืองในอินโดนีเซีย จุดกำเนิดของพรรคย้อนไปถึงการคว่ำบาตรพรรคมัสยูมีโดยประธานาธิบดีซูการ์โนใน พ.ศ. 2503 หลังการคว่ำบาตร ผู้สนับสนุนได้จัดตั้งครอบครัวดาวเดือนเสี้ยว (Keluarga Bulan Bintang) เพื่อสนับสนุนการใช้กฎหมายชะรีอะห์และการสอนศาสนาอิสลามในอินโดนีเซีย หลังจากที่ซูการ์โนหมดอำนาจลง และเปลี่ยนผ่านไปสู่ยุคระเบียบใหม่ สมาชิกขององค์กรต้องการฟื้นฟูพรรคมัสยูมี แต่ไม่ได้รับอนุญาต ต่อมาในราว พ.ศ. 2513 มีการประชุมที่มาลังและได้ตั้งพรรคใหม่คือพรรคมุสลิมแห่งอินโดนีเซีย (Partai Muslimin Indonesia) หรือปาร์มูซี และได้คะแนนเป็นอันดับ 4 ในการเลือกตั้ง พ.ศ. 2514 ต่อมา ใน พ.ศ. 2516 พรรคถูกบีบให้รวมกับพรรคนิยมอิสลามอื่นๆในชื่อพรรคสหพัฒนาการ หลังจากซูฮาร์โตหมดอำนาจใน พ.ศ. 2541 กลุ่มผู้สนับสนุนพรรคมัสยูมีตัดสินใจตั้งพรรคใหม่ในชื่อพรรคดาวเดือนเสี้ยว โดยผู้นำพรรคคือยุสริล อิห์ซา มาเฮนดรา
พรรคนี้เข้าร่วมการเลือกตั้ง พ.ศ. 2542 ได้คะแนน 1.9% และได้ 13 ที่นั่ง ยุสริลได้เป็นรัฐมนตรีว่าการกระทรวงยุติธรรม ต่อมาเกิดความขัดแย้งภายในพรรค ฮาร์โตโน มาร์โยโนได้แยกออกไปตั้งพรรคอิสลามอินโดนีเซีย ในการเลือกตั้ง พ.ศ. 2547 พรรคมัสยูมีได้2.6 % และได้ 11 ที่นั่ง ส่วนในการเลือกตั้ง พ.ศ. 2552 พรรคนี้ไม่ได้รับเลือกตั้ง
พรรคยุติธรรมรุ่งเรือง
พรรคยุติธรรมรุ่งเรือง (Prosperous Justice Party; ภาษาอินโดนีเซีย: Partai Keadilan Sejahtera (PKS)) บางครั้งเรียกพรรคยุติธรรมและความรุ่งเรือง เป็นพรรคการเมืองในอินโดนีเซีย เป็นพรรคนิยมอิสลาม เรียกร้องให้ศาสนาอิสลามมีบทบาทเป็นแกนกลางของชีวิต หัวหน้าพรรคคนปัจจุบันคือลุทฟี ฮาซัน อีซัก 
พรรคนี้ก่อตั้งในชื่อพรรคยุติธรรมเมื่อ 20 กรกฎาคม พ.ศ. 2541 โดยมีนุรมะห์มูดี อิสมาอิลเป็นหัวหน้าพรรคคนแรก พรรคเปลี่ยนมาใช้ชื่อว่าพรรคยุติธรรมรุ่งเรืองเมื่อเดือนเมษายน พ.ศ. 2545 หลังจากที่พรรคล้มเหลวในการเลือกตั้ง พ.ศ. 2542 ในการเลือกตั้ง พ.ศ. 2547 พรรคได้คะแนน7.3% และได้ 45 ที่นั่ง และหัวหน้าพรรคคือ ฮิดายัต นูร วาฮิต ได้เป็นโฆษกของสภา พรรคนี้ได้รับการสนับสนุนในเขตเมือง โดยเฉพาะจาการ์ตา ในการเลือกตั้งพ.ศ. 2552 พรรคนี้ได้ 7.88% และได้ 57 ที่นั่ง
พรรคนี้ประกาศต่อต้านการฉ้อราษฎร์บังหลวงและเป็นเหตุให้พรรคได้รับคะแนนนิยมสูง พรรคนี้มีความสัมพันธ์ใกล้ชิดกับครูสอนศาสนาอิสลาม แต่ไม่ได้สนับสนุนให้ใช้กฎหมายมุสลิม พรรคนี้มีความเกี่ยวข้องกับขบวนการภราดรภาพมุสลิมในอียิปต์ ผู้ก่อตั้งพรรคหลายคนมีความเกี่ยวข้องกับโรงเรียนของขบวนการนี้
แฮงแมน (เพลง)
แฮงแมน เป็นซิงเกิลจากอัลบั้มของวงดนตรี แฮงแมน จากอัลบั้มชุดแรกและชุดเดียว "แฮงแมน" ประพันธ์คำร้อง-แต่งทำนองและเรียบเรียงโดย ณัฐพล พุทธภาวนา ออกจำหน่ายในวันที่ 7 ตุลาคม พ.ศ. 2550
เพลง "Hangman" ได้คว้าอันดับสูงสุดที่ 24 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 75 ชาร์ต ประจำวันที่ 27 กรกฎาคม พ.ศ. 2551
ฮิโรยูกิ อาเบะ (นักฟุตบอล)
ฮิโรยูกิ อาเบะ (; 5 กรกฎาคม ค.ศ. 1989 —) เป็นนักกีฬาฟุตบอลชาวญี่ปุ่น ปัจจุบันเขาทำหน้าที่ในตำแหน่งกองกลางให้แก่ทีมกัมบะ โอซากะ ในการแข่งขันเจลีก ดิวิชัน 1
วันที่ 18 มีนาคม ค.ศ. 2015 เขาเป็นผู้ทำประตูให้แก่ทีมกัมบะ โอซากะ เมื่อครั้งที่พบกับสโมสรฟุตบอลบุรีรัมย์ ยูไนเต็ด ในการแข่งขันเอเอฟซีแชมเปียนส์ลีก 2015 รอบแบ่งกลุ่ม ที่ประเทศญี่ปุ่น โดยทั้งสองทีมเสมอกันที่ 1 ประตูต่อ 1 จากการแข่งขันนัดดังกล่าว
อัปเดตเมื่อวันที่ 16 ธันวาคม ค.ศ. 2014
โรงเรียนการกุศลของวัดในพระพุทธศาสนา
โรงเรียนการกุศลของวัดในพระพุทธศาสนา หมายถึง โรงเรียนเอกชนที่วัดเป็นผู้ถือใบอนุญาต ตาม พระราชบัญญัติโรงเรียนเอกชน พ.ศ. 2525 มาตรา 15 (1) และ (3) แห่งที่วัดเป็นผู้รับใบอนุญาต โดยมีคณะสงฆ์ พระภิกษุเป็นผู้บริหาร ดำเนินการ และเป็นเจ้าของ จัดการเรียนการสอน เพื่อให้บริการประชาชน "ด้านการศึกษาสงเคราะห์" ตั้งแต่ละดับชั้นปฐมวัย ประถมศึกษา มัธยมศึกษาตอนต้นและตอนปลาย (ม.1-6) ทั้งสายวิทย์-คณิต สายศิลป์ และในระดับวิชาชีพ 
พันธกิจทางพระพุทธศาสนาประการหนึ่ง คือการให้การสงเคราะห์แก่ประชาชน ตามหลักสังหวัตถุ การจัดการศึกษาถือว่าเป็นการะงานหนึ่งในการบริการสงคมของพระภิกษุในพระพุทธศาสนา โรงเรียนการกุศลของวัดในพระพุทธศาสนา จึงถือเป็นภาระงานร่วม ที่มีการดำเนินการจัดการศึกษาตั้งแต่อดีต จนถึงปัจจุบัน พระภิกษุ ตั้งแต่ระดับเจ้าอาวาส ผู้ดำเนินการจัดตั้งโรงเรียน หรือมอบที่ดิน หรืออนุญาตให้ใช้ที่ดินของวัดเพื่อการจัดตั้งโรงเรียน ทั้งในส่วนที่เป็นโรงเรียนวัด (ภายใต้การบริหารงานของหน่วยงานภาครัฐ) และจัดตั้งโรงเรียนการกุศลที่สังกัดการศึกษาเอกชน บริหารงานโดยคณะสงฆ์ และรัฐเป็นผู้ให้การอุปถัมภ์ และสนับสนุน ดังนั้นโรงเรียนการกุศลของวัดจึงถูกจัดเป็นภาระงานหนึ่งของคณะสงฆ์ในการ ให้การสงเคราะห์สังคม และประชาชน เป็นสถานศึกษาของพระพุทธศาสนา เป็นโรงเรียนของพระพุทธเจ้าดังคำที่ สมเด็จพระพุฒาจารย์ (เกี่ยว อุปเสโณ) ประธานคณะผู้ปฏิบัติหน้าที่สมเด็จพระสังฆราช มาเป็นประธานประกอบพิธีเปิดการสัมมนาโรงเรียนการกุศลของวัด ณ โรงเรียนวินิตศึกษา ในพระบรมราชูปถัมภ์ อ.เมือง จ.ลพบุรี เมื่อวันศุกร์ที่ 28 สิงหาคม 2552 ที่ผ่านมา "โรงเรียนการกุศลของวัด เป็นโรงเรียนของพระพุทธเจ้า นักเรียนทุกคนจึงเป็นลูกของพระพุทธเจ้า มีพระเป็นตัวแทนของพระพุทธเจ้า ที่นำคำสอนสู่นักเรียน ยิ่งนักเรียนมีความเข้าเรื่องหลักธรรม นำหลักธรรมของพระพุทธศาสนามากใช้เท่าไร จะนำมาซึ่งความมั่นคงของสถาบันหลักทั้ง 3 สถาบัน ไม่เฉพาะแต่สถาบันพระพุทธศาสนาเท่านั้น ทำอย่างไรโรงเรียนการกุศลของวัดที่มีอยู่เกือบ 100 แห่ง จะประสานการทำงานไปในทิศทางเดียวกัน ภายใต้แนวความคิดที่ว่า โรงเรียนการกุศลของวัด เป็นโรงเรียนของพระพุทธเจ้า" 
พุทธศักราช 2488 รัฐบาลได้ประกาศใช้ระเบียบกระทรวงศึกษาธิการว่าด้วยโรงเรียนราษฎร์ของวัด เพื่อเปิดโอกาสให้วัด ได้เข้าไปมีบทบาทในการจัดการศึกษาแก่เยาวชน ในรูปแบบโรงเรียนเอกชน ในชื่อ "โรงเรียนการกุศลของวัดในพระพุทธศาสนา" ที่โรงเรียนสามารถจัดการเรียนการสอนได้ตั้งแต่ระดับปฐมวัย (อนุบาล)ถึงมัธยมศึกษา มีวัดเป็นผู้แทนรับใบอนุญาต พระภิกษุสงฆ์และ ฆราวาสเป็นผูบริหารรวมทั้งดำเนินการบริหาร จัดการการศึกษาของโรงเรียน เพราะแต่เดิมวัดส่วนใหญ่จัดการศึกษาอยู่แล้ว แต่ละแห่งไม่น้อยกว่า 30 - 40 ปี บางแห่งมีอายุการดำเนินการกว่า 60 ปี โดยโรงเรียนแห่งแรก คือ โรงเรียนสุวรรณรังสฤษฎิ์วิทยาลัยอำเภอเมืองจังหวัดเพชรบุรี เปิดการเรียนการสอนตั้งแต่ พ.ศ. 2475 บริหารงานภายใต้สำนักงานคณะกรรมการส่งเสริมการศึกษาเอกชน ได้รับเงินอุดหนุนบางส่วนจากภาครัฐ
ในปัจจุบันโรงเรียนการกุศลของวัดในพระพุทธศาสนา สังกัดสำนักงานคณะกรรมการส่งเสริมการศึกษาเอกชน ในปีการศึกษา 2552 มีโรงเรียนที่เป็นสมาชิกกลุ่มฯ จำนวนกว่า 92 โรงเรียน จำนวนนักเรียนรวมกันทั่วประเทศ 93,086 คน และคณะครู 4,126 คน
โรงเรียนวิสุทธิ์วิทยากร (วัดบุญวาทย์วิหาร พระอารามหลวง)
สงครามครูเสดครั้งที่ 7
สงครามครูเสดครั้งที่ 7 (; ค.ศ. 1248 – 1254) เป็นการทัพครูเสด ที่ฝ่ายคริสต์ นำทัพโดยพระเจ้าหลุยส์ที่ 9 แห่งฝรั่งเศส รบกับสุลต่านแห่งราชวงศ์อัยยูบีย์ อัสซาลิห์ อัยยูบ์
ภายหลังการสนธิสัญญาระหว่างจักรพรรดิเฟรดเดอริคที่ 2 แห่งจักรวรรดิโรมันอันศักดิ์สิทธิ์ กับอัล-คามิล สุลต่านแห่งอัยยูบีย์ในครั้งนั้น เยรูซาเล็มก็ถูกชาวมุสลิมยึดกลับไปอีก ในเวลานั้นเป็นสมัยของสมเด็จพระสันตะปาปาอินโนเซนต์ที่ 4 ทรงเรียกร้องให้จัดตั้งกองทัพครูเสด เพื่อยึดเยรูซาเล็มกลับคืนอีกครั้ง มีเพียงพระเจ้าหลุยส์ที่ 9 แห่งฝรั่งเศส พระองค์เดียวเท่านั้นที่อาสาออกรบ ทั้งที่เพิ่งจะเสร็จสิ้นสงครามที่ยืดเยื้อกับอังกฤษมายาวนาน และยังติดภารกิจออกปราบปรามเขตแดนที่กระด้างกระเดื่องทางตอนใต้ของฝรั่งเศส พระองค์จึงขอยืดเวลาออกไปอีกระยะหนึ่งจนกระทั่งปี ค.ศ. 1249 พระองค์เลือกนำทัพออกจากเมืองท่าที่เพิ่งเปิดขึ้นใหม่ทางใต้ฝรั่งเศส แทนที่จะเป็นเจนัวหรือเวนิส แต่ก็วางเป้าหมายไว้ที่อียิปต์และยึดเมืองท่าดาเมียตตา
หลังจากที่ยึดดาเมียตตาได้แล้ว หลุยส์ที่ 9 ก็นำทัพมุ่งหน้าสู่ไคโร ช่วงนั้นอียิปต์ปกครองโดยสุลต่านตุรันชา กองทัพครูเสด ออกเดินทางสู่ไคโรในปี ค.ศ. 1250 แต่ยังไม่ทันถึงไคโร ก็ถูกโจมตีโดยทัพมุสลิมนำโดยไบบาร์ส ขุนพลชาวมุสลิมที่มันซูระ กองทัพของหลุยส์ที่ 9 พ่ายแพ้ สูญเสียนักรบเกือบทั้งหมด ระหว่างทางที่หลุยส์ ที่ 9 กำลังล่าถอยทัพกลับดาเมียตตา พระองค์ถูกดักจับและนำไปควบคุมไว้ที่ไคโรในฐานะตัวประกันโดยฝ่ายมุสลิมได้ติดต่อไปยังฝรั่งเศส เพื่อขอเงินค่าไถ่เพื่อแลกกับการปล่อยพระองค์กลับบ้าน
หลังจากความพ่ายแพ้ กองทัพครูเสดก็แตกกระสานซ่านเซ็นหนีเอาตัวรอด หลังจากฝรั่งเศสยินยอมจ่ายค่าประกันเป็นจำนวน 800,000 เหรียญทอง ฝ่ายมุสลิมจึงยอมปล่อยหลุยส์ ที่ 9 เป็นอิสระ แต่พระองค์ก็ไม่ยอมกลับบ้าน ยังคงท่องเที่ยวอยู่ในดินแดนศักดิ์สิทธิ์ต่อไป อยู่ในซีเรียนานถึง 4 ปี ช่วงเวลานั้น หลุยส์ที่ 9 พยายามสร้างปราการต่าง ๆ ในซีเรียให้แข็งแกร่งกว่าเดิมและจัดเตรียมอาวุธ จัดเตรียมกำลังพลโดยรับสมัครผู้อาสามาเป็นทหารนำมาฝึกรบให้เข้มแข็งขึ้น เพราะพระองค์หวังว่าจะเข้าทำศึกกอบกู้เยรูซาเล็มอีกครั้งให้สำเร็จจนได้ จนกระทั้งปี ค.ศ. 1254 พระองค์จึงได้คิดเดินทางกลับฝรั่งเศส
คิม ซา-นี
คิม ซา-นี (ฮันกึล: ; ; 21 มิถุนายน พ.ศ. 2524 —) เป็นนักกีฬาวอลเลย์บอลหญิงชาวเกาหลีใต้ ผู้ทำหน้าที่ร่วมสังกัดฮวาซองไอบีเคอัลทอซ
เมื่อเดือนพฤษภาคม ค.ศ 2012 ในการแข่งขันวอลเลย์บอลหญิงในโอลิมปิกรอบคัดเลือกระดับโลกและโซนเอเชีย 2012 เธอพาทีมคว้าอันดับ 2 ของการคัดเลือกเป็นครั้งแรกในฐานะหัวหน้าทีม และในเดือนสิงหาคม ปีเดียวกัน เธอได้เป็นผู้มีส่วนสำคัญในการพาทีมชาติเกาหลีใต้คว้าอันดับ 4 ของการแข่งขัน และเป็นอันดับที่ดีที่สุดในรอบ 36 ปี
เดือนพฤษภาคม ค.ศ 2013 เธอได้เข้าเข้าแข่งรายการวอลเลย์บอลอาเซอร์ไบจานซูเปอร์ลีกกับสโมสรโลโคโมทีฟ บากู
ส่วนในเดือนพฤษภาคม ค.ศ. 2014 เธอย้ายไปเล่นให้กับสโมสรฮวาซองไอบีเคอัลทอซ
สำนักรินไซ
สำนักรินไซ () เป็นหนึ่งในสามสำนักของศาสนาพุทธนิกายเซน ของญี่ปุ่น (อีกสองสำนักคือ สำนักโซโต และ สำนักโอบะกุ)
สำนักรินไซ เป็นสำนักที่แตกออกมาจาก "สำนักหลินจี้" ของจีนซึ่งก่อตั้งในสมัยราชวงศ์ถัง
ในยุคคะมะกุระ ได้มีความพยายามที่จะตั้งสำนักรินไซในแผ่นดินญี่ปุ่นโดยความพยายามของภิกษุนามว่า "เมียวอัง เอไซ" ที่ก่อนหน้าในปี 1168 ภิกษุเอไซได้เดินทางไปยังแผ่นดินจีนเพื่อศึกษาเท็นไดเป็นระยะเวลากว่ายี่สิบปี และในปี 1187 ภิกษุเอไซก็ได้เดินทางไปยังจีนอีกครั้ง และเมื่อกลับมายังญี่ปุ่น เขาได้ตั้งสำนักสาขาหลินจิ้ในญี่ปุ่น ซึ่งเป็นที่รู้จักกันในนาม "รินไซ" ทั้งนี้ ในหลายสิบปีต่อมา ภิกษุนาม "นัมโป โชเมียว" ก็ได้เดินทางไปยังจีนเพื่อศึกษาวิถีหลินจี้เช่นเดียวกัน และเมื่อภิกษุโชเมียวกลับมายังญี่ปุ่นก็ได้มาก่อตั้งสำนักรินไซสายโอโตกัง
ในยุคมุโระมะชิ ด้วยการเป็นที่นับถือและสนับสนุนจากโชกุน ทำให้สำนักรินไซกลายเป็นสำนักที่ประสบความสำเร็จสูงสุด ตลอดจนเป็นแหล่งบ่มเพาะความรู้ของศาสนาจารย์เซนที่มีชื่อเสียงหลายคน อาทิ มุโซ โซะเซะกิ
ในยุคมุโระมะชิตอนต้น ได้มีการนำ "ระบบห้าขุนเขา" "(โกะซัน)" มาใช้อย่างเต็มรูปแบบ วัดสมาชิกมีสถานะเป็นวัดหลวง การสังคายนาระบบครั้งสุดท้ายประกอบด้วยวัดแต่ละห้าแห่งทั้งในเคียวโตะและคะมะกุระ ระบบนี้ได้แพร่หลายไปทั้งแผ่นดินญี่ปุ่น มีการกำกับโดยรัฐบาลโชกุน ภิกษุที่มีความรู้ความสามารถจะได้รับการว่าจ้างโดยโชกุนเพื่อช่วยในการปกครองและบริหารราชการแผ่นดิน
วอลเลย์บอลหญิงอาเซอร์ไบจานซูเปอร์ลีก
วอลเลย์บอลหญิงอาเซอร์ไบจานซูเปอร์ลีก () เป็นการแข่งขันวอลเลย์บอลระดับอาชีพในประเทศอาเซอร์ไบจาน ได้รับการสนับสนุนโดยสหพันธ์วอลเลย์บอลอาเซอร์ไบจาน
ในปี ค.ศ. 2014 อิกติซาดชิ บากูได้ประกาศว่าจะยุบทีม เพราะมีปัญหาทางการเงิน
วัดหงษ์ดาราวาส
วัดหงษ์ดาราวาส ตั้งอยู่ที่หมู่บ้านหงษา หมู่ที่ ๑ ตำบลนาโฉง อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดมีเนื้อที่ ๑๓ ไร่ ๘๗ ตารางวา โฉนดที่ดินเลขที่ ๔๕๑๘๐วัดหงษ์ดาราวาส ได้รับพระราชทานวิสุงคามสีมาเมื่อ พ.ศ. ๒๔๕๓.
วัดสว่างสามัคคี
วัดสว่างสามัคคี ตั้งอยู่ที่ ๑/๒ บ้านกลาง หมู่ที่ ๒ ตำบลสระกรวด อำเภอศรีเทพ จังหวัดเพชรบูรณ์ สังกัดคณะสงฆ์มหานิกาย ที่ดินตั้งวัดทั้งหมด ๒๐ ไร่ ตำแหน่งที่ดินระหว่าง ๕๒๓๙๑ V ๒๒๐๖ - ๙,๕ เลขที่ดิน ๘๑ หน้าสำรวจ ๒๗๐๗ ตำบลสระกรวด โฉนดที่ดินเลขที่ ๑๘๓๙๗ เล่มที่ ๑๘๔ หน้า ๙๗ อ.ศรีเทพ จ.เพชรบูรณ์.กระทรวศึกษาธิการได้ประกาศตั้งให้เป็นวัดเมื่อ วันที่ ๓ มิถุนายน พ.ศ. ๒๕๒๑ ชาวบ้านเรียกว่า "วัดบ้านกลาง" ตามชื่อหมู่บ้าน ได้รับพระราชทานวิสุงคามสีมาเมื่อ วันที่ ๒๑ ตุลาคม พ.ศ.๒๕๑๗ มีเขตวิสุงคามสีมา กว้าง ๔๐ เมตร ยาว ๘๐ เมตร ผูกพัทธสีมาเมื่อวันที่ ๒๑ มกราคม พ.ศ. ๒๕๒๐
วัดโตนด (จังหวัดสระบุรี)
วัดโตนด ตั้งอยู่เลขที่ 1 หมู่ที่ 6 ตำบลปากเพรียว อำเภอเมือง จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบริมแม่น้ำป่าสัก ที่ดินที่ตั้งวัดมีเนื้อที่ 10 ไร่ 3 งาน 28 ตารางวา โฉนดที่ดินเลขที่ 7092.วัดโตนด ตั้งเมื่อ พ.ศ. 2114 โดยชาวญวนที่อพยพเข้ามาตั้งถิ่นฐานที่บ้านโตนดได้ร่วมกันสร้างวัดขึ้นโดยมี นายโน๊ด เป็นผู้นำการก่อสร้าง เดิมชื่อ "วัดตาโน๊ด" (สันนิษฐานว่าตั้งตามชื่อคนนำการก่อสร้าง คือ นายโน้ต)ต่อมาภายหลังได้กลายเป็นชื่อ "วัดโตนด" เดิมวัดตั้งอยู่ทางทิศตะวันตกของหมู่บ้าน ต่อมาได้ย้ายเสนาสนะมาตั้งอยู่ ณ ที่ปัจจุบัน ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2514 เขตวิสุงคามสีมากว้าง 30 เมตร ยาว 60 เมตร.
วอลเลย์บอลหญิงชิงแชมป์นอร์เซกา 1969
วอลเลย์บอลหญิงชิงแชมป์นอร์เซกา 1969 (1969 Women's NORCECA Volleyball Championship) เป็นครั้งแรกของการแข่งขัน ระหว่างวันที่ 2–8 สิงหาคม ณ เม็กซิโกซิตี, เม็กซิโก
คำสั่งของฝ่ายบริหารที่ 9066
คำสั่งของฝ่ายบริหารที่ 9066 () เป็นคำสั่งประธานาธิบดีสหรัฐอเมริกา ลงนามระหว่างสงครามโลกครั้งที่สอง โดย ประธานาธิบดี แฟรงกลิน ดี. โรสเวลต์ เมื่อ 19 กุมภาพันธ์ ค.ศ. 1942 โดยให้อำนาจแก่รัฐมนตรีว่าการกระทรวงการสงครามในการกำหนดพื้นที่ใดๆเป็นเขตการทหาร คำสั่งนี้ยังเป็นการเปิดทางแก่การเนรเทศชาวอเมริกันเชื้อสายญี่ปุ่น และ ชาวอเมริกันเชื้อสายอิตาลี ออกนอกแผ่นดินสหรัฐ และการควบคุมตัวชาวอเมริกันเชื้อสายเยอรมันไปยังค่ายกักกัน
วอลเลย์บอลหญิงชิงแชมป์นอร์เซกา 1971
วอลเลย์บอลหญิงชิงแชมป์นอร์เซกา 1971 (1971 Women's NORCECA Volleyball Championship) เป็นครั้งที่สองของการแข่งขัน ระหว่างวันที่ 17–21 สิงหาคม ณ ฮาวานา, คิวบา
เอซีโนลารีโอ
เอซีโนลารีโอ () เป็น"โกมูเน" (เขตเทศบาล) ในจังหวัดเลกโกในแคว้นลอมบาร์เดียของประเทศอิตาลี ซึ่งตั้งอยู่ทางตอนเหนือห่างจากมิลานไปประมาณ 60 กิโลเมตร (37 ไมล์), ทางตะวันตกเฉียงเหนือของเลกโกไปประมาณ 15 กิโลเมตร (9.3 ไมล์) และห่างจากฝั่งตะวันออกของทะเลสาบโกโมไปประมาณ 4.3 กม. (2.7 ไมล์) ข้อมูล ณ วันที่ 30 ธันวาคม ค.ศ. 2004 เขตเทศบาลแห่งนี้มีประชากร 772 คน และมีพื้นที่ 18.7 ตารางกิโลเมตร (7.2 ตารางไมล์) เขตเทศบาลเมืองเอซีโนลารีโอ ประกอบด้วย"ฟราซีโอเน" (ส่วนย่อย) ได้แก่ บีกัลโล และออร์ตาเนลลา
มีการค้นพบหลักฐานของที่มาการตั้งถิ่นฐานทางโบราณคดี บริเวณโดยรอบของเอซีโนลารีโอได้รับการล้อมรอบโดยภูเขาอัลไพน์ ซึ่งมีสภาพภูมิประเทศเป็นคาสต์ที่ให้กำเนิดฟอสซิล, หินก้อนใหญ่ และถ้ำ ที่รู้จักกันดีที่สุดคือช่องน้ำแข็งมอนโกเดโน เขตเทศบาลเมืองเป็นส่วนหนึ่งของชุมชนภูเขาวัลซัสซีนา, วัลวาร์โรเน, วัลเดซีโน และรีวีเอรา รวมถึงทั้งหมดภายในปาร์โกเดลเลกริกนาเซตเตนตรีโอนาเล (อุทยานกริกนาตอนเหนือ)
พรมแดนของเอซีโนลารีโอประกอบด้วยเขตเทศบาลดังต่อไปนี้: กอร์เตโนวา, เลร์นา, มันเดลโลเดลลารีโอ, ปาร์ลัสโก, ปัสตูโร, แปร์เลโด, ปรีมาลูนา, ตาเชโน และวาเรนนา
เมืองแห่งนี้ได้รับเลือกให้จัดงานวิกิเมเนีย 2016 ซึ่งเป็นการประชุมประจำปีของวิกิมีเดีย ในเดือนมิถุนายน
วัดสะตือ
วัดสะตือ ตั้งอยู่ที่ บ้านสะตือ หมู่ที่ ๔ ตำบลตะกุด อำเภอเมืองสระบุรี จังหวัดสระบุรี สังกัดคณะสงฆ์มหานิกาย พื้นที่ตั้งวัดเป็นพื้นราบอยู่ริมแม่น้ำแควป่าสัก.
วอลเลย์บอลหญิงชิงแชมป์นอร์เซกา 1973
วอลเลย์บอลหญิงชิงแชมป์นอร์เซกา 1973 (1973 Women's NORCECA Volleyball Championship) เป็นครั้งที่สามของการแข่งขัน ระหว่างวันที่ 2–6 สิงหาคม ณ ตีฮัวนา, เม็กซิโก
วัดศาลาแดง
วัดศาลาแดง ตั้งอยู่เลขที่ ๔๘๖ บ้านศาลาแดง ถนนพิชัยญรงค์สงคราม ตำบลปากเพรียว อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดมีเนื้อที่ ๖ ไร่ ๓ งาน ๕๒ ตารางวา โฉนดที่ดินเลขที่ ๗๗๔๑.
สิงห์ (เลือดมังกร)
สิงห์ เป็นละครในชุด "เลือดมังกร" สร้างจากนิยายชื่อเดียวกัน เพื่อฉลองการครบรอบสี่สิบห้าปีของช่อง 3
ทรงกลด ลูกชายคนเดียวของเจ้าสัวตง มหาเศรษฐีเจ้าของเซียงกงย่านเยาวราช ผู้มีพร้อมทุกสิ่งทุกอย่าง แต่สิ่งที่ขาดไปคือความรักและความอบอุ่นทางใจ ตงไล่เขากับวรดีผู้เป็นแม่ไปจากชีวิต ทรงกลดจึงไม่ลงรอยกับพ่อเท่าไรนัก เจ้าสัวตงแต่งงานอีกครั้งกับ เหมยลี่ หญิงสาวคราวลูกยิ่งทำให้เขากลายเป็นส่วนเกินของครอบครัวแต่แล้วหัวใจที่หยาบกระด้างของเขาก็กลับอ่อนละมุนลงเมื่อได้พบกับอาจู สาวน้อยที่ก้าวเข้ามาสมัครงานในตำแหน่งเลขานุการส่วนตัวที่ช่วยเติมเต็มสิ่งที่เขาขาดหายมาทั้งชีวิต
แรด (เลือดมังกร)
แรด เป็นละครในชุด "เลือดมังกร" สร้างจากนิยายชื่อเดียวกัน เพื่อฉลองการครบรอบสี่สิบห้าปีของช่อง 3
คณินไม่ต้องการเป็นมาเฟียเหมือนบิดา จึงปฏิเสธตำแหน่งหัวหน้าแก๊งเหยี่ยวแดงที่มีอำนาจเหนือทุกแก๊งในปากน้ำโพ ทว่า หลังจากที่เขาได้รับบาดเจ็บปางตายในเหตุการณ์ถล่มงานสารทจีนจากฝีมือของคนในคณะเชิดสิงโต ที่หวังแย่งชิงตำแหน่ง ทำให้เขาต้องลุกขึ้นมาปกป้องตัวเองและครอบครัวให้อยู่รอดปลอดภัยให้ได้ คณินกลับมาทวงตำแหน่งหัวหน้าแก๊งคืนจากเสี่ยบุ๊งตัวร้าย และตั้งใจจะกอบกู้กิจการโรงสีให้กลับมาเฟื่องฟูอีกครั้ง แม้ต้องเริ่มต้นจากศูนย์ก็ตาม
หงส์ (เลือดมังกร)
หงส์ เป็นละครในชุด "เลือดมังกร" สร้างจากนิยายชื่อเดียวกัน เพื่อฉลองการครบรอบสี่สิบห้าปีของช่อง 3
หงส์ ลูกสาวคนเล็กของเถ้าแก่สุง หัวหน้าแก๊งหงส์ดำ และเจ้าของคณะงิ้วเฟิ่งหวง คณะงิ้วเก่าแก่ของเยาวราช ซึ่งเป็นที่นับหน้าถือตาของชาวจีนในแถบเยาวราชเนื่องจากเป็นคนใจคอกว้างขวาง จนได้รับตำแหน่งนายกสมคมเลือดมังกร เถ้าแก่สุงมีพี่น้องร่วมสาบานเถ้าแก่ไช้ และเถ้าแก่เต็ก ทั้งสามร่วมดื่มน้ำสาบานว่าเป็นพี่น้องกันในนามของแก๊งสามวิหค คอยช่วยเหลือเกื้อกูลกัน ซินแสง้วงทำนายดวงชะตาบอกว่าเป็นนัยว่าดวงชะตาหงส์เป็นต้นเหตุทำให้คน3คนพบกับจุดจบแต่ก็จะเป็นใหญ่ประดุจหงส์ที่อยู่เหนือพญามังกร เถ้าแก่สุงตีความว่าหงส์เป็นตัวซวยเพราะเกิดมาก็เป็นสาเหตุทำให้ดวงตาภรรยาร่วมทุกข์ร่วมสุขของเขาต้องตาย
แดเนียล คาฮ์นะมัน
แดเนียล คาฮ์นะมัน
เป็นนักจิตวิทยาชาวอิสราเอล-อเมริกัน ผู้มีชื่อเสียงเกี่ยวกับงานทางจิตวิทยาเรื่องการประเมินหลักฐานและการตัดสินใจ (judgment and decision-making) และงานทางเศรษฐศาสตร์พฤติกรรม (behavioral economics) ซึ่งเขาได้รับรางวัลรางวัลเพื่อระลึกถึงอัลเฟรด โนเบล สาขาเศรษฐศาสตร์ ในปี ค.ศ. 2002
การค้นพบที่ประกอบด้วยหลักฐานต่าง ๆ ของเขา คัดค้านข้อสมมุติว่า มนุษย์เป็นสัตว์ที่ตัดสินใจตามเหตุผล ที่มีอยู่ทั่วไปในทฤษฎีเศรษฐศาสตร์ในปัจจุบัน
โดยทำงานร่วมกันกับอะมอส ทเวอร์สกี้ และบุคคลอื่น ๆ ดร. คาฮ์นะมันแสดงฐานทางประชานที่เป็นเหตุของความผิดพลาดในการตัดสินใจของมนุษย์ ที่เกิดจากฮิวริสติกและความเอนเอียง (Kahneman & Tversky, ค.ศ. 1973; Kahneman, Paul Slovic & Tversky, ค.ศ. 1982; Tversky & Kahneman, ค.ศ. 1974)
และคิดค้นทฤษฎี prospect theory (Kahneman & Tversky, 1979)
เขาได้รับรางวัลรางวัลเพื่อระลึกถึงอัลเฟรด โนเบล สาขาเศรษฐศาสตร์ ในปี ค.ศ. 2002 สำหรับทฤษฎีนี้
ในปี ค.ศ. 2011 นิตยสารอเมริกัน "Foreign Policy (นโยบายต่างประเทศ)" ยกเขาขึ้นสู่รายชื่อยอดนักคิดระดับโลกของนิตยสาร
ในปีเดียวกันหนังสือ "Thinking, Fast and Slow (ความคิด เร็วและช้า)" ที่รวมสาระในงานวิจัยต่าง ๆ ของเขา ได้ออกจำหน่ายและกลายเป็นหนังสือขายดีที่สุดเล่มหนึ่ง
ในปัจจุบัน ดร. คาฮ์นะมัน เป็นศาสตราจารย์กิตติคุณของคณะจิตวิทยาและ public affairs ที่มหาวิทยาลัยพรินซ์ตัน (Woodrow Wilson School of Public and International Affairs)
ดร. คาฮ์นะมัน เป็นหุ้นส่วนผู้ก่อตั้งบริษัท TGG Group ซึ่งเป็นบริษัทให้คำปรึกษาทางด้านธุรกิจและด้านการทำบุญเพื่อสาธารณประโยชน์ เขามีคู่สมรสคือ ดร. แอนน์ ทรีสแมน ผู้เป็น Fellow ของราชสมาคมแห่งลอนดอน
ในปี ค.ศ. 2014 นิตยสาร "The Economist" ยกย่อง ดร. คาฮ์นะมันว่า เป็นนักเศรษฐศาสตร์ที่มีอิทธิพลเป็นอันดับ 15 ของโลก
นี่เป็นรายการงานตีพิมพ์ที่ยังไม่สมบูรณ์
วอลเลย์บอลหญิงชิงแชมป์นอร์เซกา 1975
วอลเลย์บอลหญิงชิงแชมป์นอร์เซกา 1975 (1975 Women's NORCECA Volleyball Championship) เป็นครั้งที่สี่ของการแข่งขัน ระหว่างวันที่ 3–8 สิงหาคม ณ ลอสแอนเจลิส, สหรัฐอเมริกา